ചുവപ്പിച്ച് തീക്ഷണമായ കണ്ണുകൾ കുത്തിയിറക്കി ചോദ്യം ചെയ്യുന്നവരിൽ നിന്ന് ഉത്തരങ്ങൾ പിടിച്ചു വാങ്ങുന്ന ഒരു അമാനുഷിക നായകനെ ഈ ജോലി ഏൽപ്പിക്കാമായിരുന്നു\n23 Jul, 2019 at 04:58 AM\nകേരളത്തെ ബാധിച്ച വലിയൊരു മഹാമാരിയെ ദൃഢനിശ്ചയത്തോടെ പൊരുതി തോല്‍പ്പിച്ച കഥ പറഞ്ഞ ചിത്രമായിരുന്നു വൈറസ്. ആഷിഖ് അബു സംവിധാനം ചെയ്ത ചിത്രം റിലീസിന് മുന്നേ തന്നെ സമൂഹ മാധ്യമങ്ങളിലും ഏറെ ചര്‍ച്ചയായിരുന്നു. പലരും പല ആംഗിളുകളിലും ചിത്രത്തിന് നിരൂണവും എഴുതിക്കണ്ടു. എന്നാല് ചിത്രത്തിന്‍റെ വ്യത്യസ്തമായൊരു തലം പ്രക്ഷകര്‍ക്ക് പറഞ്ഞ് തരികയാണ് രജ്ഞിത്ത് ആന്‍റണി. ഫേസ്ബുക്ക് കുറിപ്പിലൂടെയാണ് അദ്ദേഹം ചിത്രത്തെ കുറിച്ചുള്ള തന്‍റെ വ്യത്യസ്തമായ കാഴ്ചപ്പാട് പങ്കുവെച്ചത്.\nപ്രൈമിൽ വൈറസ് കണ്ടു.\nഈ സിനിമ അനൌണ്സ് ചെയ്തപ്പോൾ ഇതിന്റെ കഥ എന്തായിരിക്കും എന്ന് ഊഹിക്കാൻ ശ്രമിച്ചിരുന്നു. രണ്ട് കഥാ വഴികളാണ് തെളിഞ്ഞത്. ആദ്യത്തെ കഥ, ലിനി സിസ്റ്ററുടെ വ്യക്തി ജീവിതത്തെ ഫിക്ഷണലൈസ് ചെയ്യുന്ന കഥ. പ്രേമവും, വിവാഹവും, വിരഹവും ദാമ്പത്യത്തിന്റെ കഷ്ടപ്പാടുകളും അവസാനം ഒരു സമൂഹത്തെ രക്ഷിക്കാൻ രക്തസാക്ഷിത്വം വഹിക്കുന്ന ഒരു ധീരയുടെ കഥ. രണ്ടാമത്തെ കഥ; ഇത് നിപ തന്നെ എന്ന് സ്ഥിരീകരിച്ച ഡോക്ടറുടെ കഥ. നിപയാണെന്ന് ഉറപ്പിക്കാൻ അദ്ദേഹം അനുഭവിച്ച മാനസ്സിക സംഘർഷത്തിന്റെ കഥ.\nസിനിമ കണ്ടു കഴിഞ്ഞപ്പോൾ ഞെട്ടി. ഞാനൊരിക്കലും ഊഹിക്കാതിരുന്ന മൂന്നാമത്തെ ഒരു ആംഗിളാണ് ആഷിക് അബു കഥ പറയാൻ തിരഞ്ഞെടുത്തത്. ഒരു കമ്യൂണിറ്റി മെഡിസിൻ ആൻഡ് പ്രിവെന്റീവ് സോഷ്യൽ മെഡിസിൻ തലത്തിലൊരു മെഡിക്കൽ ഇൻവെസ്റ്റിഗേറ്റീവ് ത്രില്ലറായാണ് കഥ അവതരിപ്പിച്ചിരിക്കുന്നത്. അതിൽ ലിനി സിസ്റ്ററും നമുക്ക് പരിചയമുള്ള മറ്റ് രോഗികളുടെയും വ്യക്തി ജീവിതങ്ങളുടെ കഥകളും ഡ്രാമയും ഇഴ ചേർത്തപ്പോൾ മനോഹരമായ ഒരു സിനിമ ആണ് ഉണ്ടായത്. ഇങ്ങനെ ഒരു കഥാകഥന രീതി അവലംബിച്ച ആഷിക് അബുവിനൊട് നന്ദിയുണ്ട്. രണ്ട് കാരണങ്ങളാണ്\nകമ്യൂണിറ്റി മെഡിസിൻ ഡോക്ടർമാരെ നമ്മൾ മലയാളികൾക്ക് പരിചയമില്ല. നമ്മുടെ മനസ്സിൽ വലിയ സർജ്ജൻമ്മാരും ഓങ്കോളജിസ്റ്റുകളും, കാർഡിയോളജിസ്റ്റുമൊക്കെ ആണ് ഡോക്ടർമ്മാർ. കമ്യൂണിറ്റി മെഡിസിൻ പ്രാക്ടീസ് ചെയ്യുന്ന ഡോക്ടർമാര് ഉണ്ടെന്ന് പോലും ഭൂരിപക്ഷത്തിനും അറിയില്ല. അവർ എപ്പോഴും കർട്ടനു പുറകിലാണ്. നാട്ടിൽ വാക്സിനുകൾ എത്തിക്കാനും സാംക്രമിക രോഗങ്ങൾ പകരാതിരിക്കാനുള്ള മുൻകരുതലുകൾ എടുക്കുകയുമൊക്കെ ആണ് അവരുടെ ജോലിയുടെ ഒരു സിംഹഭാഗവും.\nഅനേകം എഴുത്തുകുത്തുകളിലും റിപ്പോർട്ടുകളിലും ഫയലുകളിലും കുടുങ്ങിയ ഒരു ജീവിതമാണ് അവരുടേത്. നിപ പോലുള്ള മാരകമായ പകർച്ച വ്യാധികൾ ഉണ്ടാകുമ്പഴും അതിന്റെ പ്രതിരോധവും വ്യാപനം തടയാനുള്ള പോം വഴികളും ആലോചിക്കണ്ടവരാണ് അവർ. മെഡിക്കൽ കോളേജിലെ ഇ.ആറിൽ ചുറ്റും നിൽക്കുന്നവർക്ക് ഓഡർ കൊടുത്ത് ഓടി നടക്കുന്നവരുടെ ഇടയിൽ അവരെ കാണില്ല. കാഷ്വാലിറ്റിയിൽ രോഗിയെ എത്തിക്കാതിരിക്കാനുള്ള പ്രവർത്തനങ്ങളിലാണ് അവർ അപ്പോൾ. മെഡിസിൻ എന്ന സയൻസിനെ ജനങ്ങളുമായി ബന്ധിപ്പിക്കുന്ന കണ്ണികളാണ് അവർ. നിപയുടെ പുറകിലെ കമ്യുണിറ്റി മെഡിസിന്റെ പ്രസക്തിയെ മലയാളികൾക്ക് പരിചയപ്പെടുത്തി കൊടുത്തതിന് നന്ദി.\nസിനിമ ഒരു മെഡിക്കൽ ഇൻവെസ്റ്റിഗേഷൻ ത്രില്ലറാണെന്ന് തീരുമാനിച്ചപ്പോൾ ആഷിക് അബുവിന് സേതു രാമയ്യർ പോലൊരു പുരുഷനെ ഡിക്ടക്ടീവായി അവതരിപ്പിക്കാമായിരുന്നു.\nട ട്ട ട്ട ട ഡ ട്ടാ എന്നൊക്കെ മ്യൂസിക്കുമിട്ട് പിറകിൽ കൈ കെട്ടി മുറുക്കി ചുവപ്പിച്ച് തീക്ഷണമായ കണ്ണുകൾ കുത്തിയിറക്കി ചോദ്യം ചെയ്യുന്നവരിൽ നിന്ന് ഉത്തരങ്ങൾ പിടിച്ചു വാങ്ങുന്ന ഒരു അമാനുഷിക നായകനെ ഈ ജോലി ഏൽപ്പിക്കാമായിരുന്നു. പക്ഷെ വൈറസിലെ ഡിക്ടറ്റീവ് ഒരു സ്ത്രീയാണ്. കമ്യൂണിറ്റി മെഡിസിൻ പ്രാക്ടീസ് ചെയ്യുന്ന നാണം കുണുങ്ങിയായ ഒരു വീട്ടമ്മ. പാർവ്വതിയാണ് അനു എന്ന ഈ ഡോക്ടറെ അവതരിപ്പിക്കുന്നത്. ഒരു സ്ത്രീയെ തിരഞ്ഞെടുത്തതിൽ ആഷിക് അബുവിന്റെ രാഷ്ട്രീയം ഉണ്ടായിരിക്കാം. പക്ഷെ അതിലും ഉപരിയായി ഈ മെഡിസിൻ എന്ന കരിയറിന്റെ ഉള്ളുകള്ളികൾ മനസ്സിലാക്കിയ ആ നിരീക്ഷണ പാടവത്തിനാണ് എന്റെ സല്യൂട്ട്.\nകമ്യൂണിറ്റി മെഡിസിൻ ഇൻഡ്യയിലെ ഡോക്ടർമാരുടെ ഇടയിൽ വലിയ ഗ്ലാമറില്ലാത്ത ഒരു പി.ജി ഓപ്ഷനാണ്. പ്രൈവറ്റ് പ്രാക്ടീസിന് സാദ്ധ്യത ഇല്ല എന്ന് മാത്രമല്ല ഈ പ്രൊഫഷൻ തെരഞ്ഞെടുക്കാൻ പലരും മടിക്കുന്നത്. പോളിസി രൂപീകരണവും അതിന്റെ ഇമ്പ്ലിമെന്റേഷനുമാണ് ജോലിയുടെ മുഖ്യ ഘടകം. പിന്നെ പ്രാഥമികാരോഗ്യ കേന്ദ്രങ്ങളുടെ നടത്തിപ്പു ചുമതലയും. അതിനാൽ ഒരു മല്ലു പിടിച്ച പണിയാണ്. ഇൻസ്‌റ്റന്റ് ഗ്രാറ്റിഫിക്കേഷൻ ലഭിക്കുന്ന അവസരങ്ങൾ തീരെ ഇല്ല.\nനിപ പോലുള്ള ഹൈ പ്രൊഫൈൽ സാംക്രമിക രോഗങ്ങൾ ഉണ്ടാകുമ്പോൾ പോലും അതിന്റെ മുൻനിര പോരാളികളായി നിൽക്കുമ്പോഴും, ടി.വിയിലോ പത്രത്തിലോ ഒന്നും കമ്യൂണിറ്റി മെഡിസിൻ ഡോക്ടർമാരെ കാണില്ല. ഗ്ലാമറില്ലാത്ത ജോലിയാകുന്നത് ഇത് കൊണ്ടൊക്കെ ആണ്. അതിനാൽ തന്നെ സ്ത്രീകളാണ് കമ്യൂണിറ്റി മെഡിസിൻ തിരഞ്ഞെടുക്കാറ്. ഓണ് കോളുകളും, നൈറ്റ് ഷിഫ്റ്റുകളും സാധാരണ ഉണ്ടാവാറില്ല. അതിനാൽ ഒരു ബാലൻസ്ഡ് കുടുംബ ജീവിതം ആഗ്രഹിക്കുന്നവരുടെ ഒരു ഓപ്ഷനാണ് കമ്യൂണിറ്റി മെഡിസിൻ. കുടുബത്തിനു വേണ്ടി സ്ത്രീകളാണല്ലൊ കരിയർ ത്യജിക്കാൻ മുതിരുക. അതിനാലാണ് കമ്യൂണിറ്റി മെഡിസിനിൽ സ്ത്രീകൾ അധികമാകാൻ കാരണം.\nമറ്റ് പി.ജി ക്കാർ കമ്യൂണിറ്റി മെഡിസിൻകാരെ ഒന്ന് താഴ്ത്തികെട്ടുന്നതും കണ്ടിട്ടുണ്ട്. അനു ഡോക്ടറുടെ ഭർത്താവ് ഒരു ജനറൽ മെഡിസിൻ ഫിസിഷ്യനാണ്. ഭാര്യയുടെ കമ്യൂണിറ്റി മെഡിസിനെ പുള്ളിയും അറിയാതെ ആണെങ്കിലും പരിഹസിക്കുന്നുണ്ട്. ഇതിൽ നിന്ന്, ആഷിക് അബു ഡോക്ടർമാരുടെ ഇടയിലെ ഈ വേർതിരുവകളെ കൄത്യമായി നിരീക്ഷിച്ചിട്ടുണ്ട് എന്ന് വേണം കരുതാൻ.\nഅത് കൊണ്ട്, കമ്യൂണിറ്റി മെഡിസിനെ മലയാളികൾക്ക് പരിചയപ്പെടുത്തിയതും, ഒരു സ്ത്രീയെ തന്നെ പ്രോട്ടോഗൊണിസ്റ്റായി അവതരിപ്പിക്കാൻ ശ്രമിച്ചതും ഈ സിനിമയുടെ ഹൈലൈറ്റ് ആണ്. ചുരുക്കി പറഞ്ഞാൽ മലയാളത്തിൽ അടുത്തിറങ്ങിയ നല്ല സിനിമ മാത്രമല്ല വൈറസ്, ശക്തമായ ഒരു സ്ത്രീപക്ഷ സിനിമയുമാണ് വൈറസ്.\nപി.എസ്. ക്ലൈമാക്സ് സീനിന് ഒരു ഡബിൾ ഉമ്മ :-) ലവ്ഡ് ഇറ്റ്\nReviewvirus movienew malayalam movie


എന്റെ പ്രേമങ്ങളെല്ലാം പൊളിക്കുന്ന ആ ഒരാൾ ഇതാണ്; അമ്മയ്ക്ക് ഒപ്പം സുബി\nഎന്റെ പ്രേമങ്ങളെല്ലാം പൊളിക്കുന്ന ആൾ; സുബി\n“ഞാനൊരു നാലു ദിവസം പ്രേമിച്ചു തുടങ്ങുമ്പോൾ അഞ്ചാമത്തെ ദിവസം എനിക്കു തോന്നും ഇതെന്റെ അമ്മയ്ക്ക് എവിടുന്നോ മനസ്സിലായിട്ടുണ്ടല്ലോ എന്ന്”\nUpdated: July 4, 2021 11:16:35 pm\nസിനിമകളിലൂടെയും സീരിയലുകളിലൂടെയും സ്റ്റേജ് ഷോകളിലൂടെയുമെല്ലാം പ്രേക്ഷകർക്ക് ഏറെ സുപരിചിതയായ അഭിനേത്രിയാണ് സുബി സുരേഷ്. സോഷ്യൽ മീഡിയയിലും സുബി ഏറെ സജീവമാണ്. തന്റെ യൂട്യൂബ് ചാനലിലൂടെയും സുബി വിശേഷങ്ങൾ ആരാധകരുമായി ഷെയർ ചെയ്യാറുണ്ട്. അമ്മയ്ക്ക് ഒപ്പമുള്ള സുബിയുടെ ഒരു വീഡിയോ ആണ് ഇപ്പോൾ സോഷ്യൽ മീഡിയയുടെ ശ്രദ്ധ കവരുന്നത്.\nചിരിയും തമാശയുമൊക്കെയായി അമ്മയോട് സംസാരിക്കുകയാണ് സുബി വീഡിയോയിൽ. “എന്റെ അടുത്ത സുഹൃത്താണ് അമ്മ. എന്റെ നട്ടെല്ല്. മുൻപ് എനിക്ക് കൊച്ചിൻ ഹാർമണി എന്ന ഡാൻസ് ഗ്രൂപ്പ് ഉണ്ടായിരുന്നു. ആയിരത്തോളം സ്റ്റേജുകളിൽ പരിപാടി അവതരിപ്പിച്ചിട്ടുണ്ട്. അന്ന് എന്റെ സ്റ്റേജ് പ്രോഗ്രാമുകളെല്ലാം കോർഡിനേറ്റ് ചെയ്യുന്നത് അമ്മയാണ്. പക്ഷേ ആ തിരക്കിനൊക്കെ ഇടയിലും എന്റെ പ്രോഗ്രാം തുടങ്ങുമ്പോൾ എവിടെ നിന്നെങ്കിലും അമ്മ ഓടിവന്ന് സ്റ്റേജിന്റെ മുന്നിൽ കാണും,” സുബി പറയുന്നു.\n“അമ്മയോട് കള്ളമൊന്നും പറയാൻ പറ്റില്ല എന്നതാണ് മറ്റൊരു കാര്യം.എന്റെ കള്ളത്തരങ്ങളെല്ലാം അമ്മ പെട്ടെന്ന് കണ്ടുപിടിക്കും. എനിക്ക് എപ്പോഴെങ്കിലും ചെറിയ പ്രേമം ഒക്കെ തോന്നിയാൽ അമ്മ അത് പെട്ടെന്ന് കണ്ടുപിടിക്കും, അതൊക്കെ പൊളിക്കും. ” ചിരിയോടെ സുബി പറയുന്നു.\n“എങ്ങനെയാ അമ്മ കണ്ടുപിടിക്കുന്നത് എന്നെനിക്കറിയില്ല. ഞാനൊരു നാലു ദിവസം പ്രേമിച്ചു തുടങ്ങുമ്പോൾ അഞ്ചാമത്തെ ദിവസം എനിക്കു തോന്നും ഇതെന്റെ അമ്മയ്ക്ക് എവിടുന്നോ മനസ്സിലായിട്ടുണ്ടല്ലോ എന്ന്.”\n“ഞാൻ പ്രേമം പൊളിച്ചതുകൊണ്ടാണ് നിന്റെ കല്യാണം നടക്കാത്തത് എന്നു ഇനി പറയരുത്‌ട്ടോ,” എന്നായിരുന്നു സുബിയുടെ സംസാരം കേട്ടു നിന്ന അമ്മയുടെ രസകരമായ മറുപടി. ഏയ്, അതെനിക്ക് ഇഷ്ടമില്ലാത്തതുകൊണ്ടല്ലേ എന്ന് സുബി തിരുത്തുന്നു.\nപൊതുവെ സ്ത്രീകൾ അധികം ശോഭിക്കാത്ത മിമിക്രി, ഹാസ്യരംഗത്തും ഏറെ ശ്രദ്ധ നേടാൻ സുബിയ്ക്ക് കഴിഞ്ഞിട്ടുണ്ട്. കോമഡി സ്കിറ്റുകളിലൂടെയും ടെലിവിഷൻ പരിപാടികളിലൂടെയും സുബി നേടിയ പ്രേക്ഷകപ്രീതി ചെറുതല്ല.\nഅടുത്തിടെ, കോവിഡ് ബാധിതയായ സുബി തന്റെ ക്വാറന്റൈൻകാല അനുഭവങ്ങൾ പങ്കുവച്ച വീഡിയോയും ഏറെ ശ്രദ്ധ നേടിയിരുന്നു.\nRead more: ഇപ്പോള് ചിരിക്കാം, പക്ഷേ അന്ന് ചിരി വന്നില്ല; കോവിഡ് അനുഭവം പറഞ്ഞു സുബി, വീഡിയോ\nWeb Title: Subi suresh about her mother video


വൈദേഹി - Part7- നല്ലെഴുത്ത്\nHome AnilKonattu LongStory Malayalam VaidehiNovel വൈദേഹി - Part 7\nവൈദേഹി - Part 7\nചെല്ലപ്പൻ മാഷിന് ഇഷ്ടമുള്ള യുവ നേതാക്കന്മാരിൽ ഒരാളാണ് രാഹുൽ...\nകറ കളഞ്ഞ രാഷ്ട്രീയ ജീവിതം കൈമുതലായുള്ള ചെല്ലപ്പൻ മാഷിന് വേണമെങ്കിൽ മന്ത്രിയോ മുഖ്യമന്ത്രിയോ ആകാമായിരുന്നു.\nഎന്നാൽ അധികാരമോഹം ലവലേശം തൊട്ടു തീണ്ടിയിട്ടില്ലാത്ത അദ്ദേഹം പറഞ്ഞു.\n"അധികാരസ്ഥാനങ്ങൾ എന്റെ സമരവീര്യത്തെ കുറയ്ക്കും'\nഅഴിമതിയും കള്ളത്തരങ്ങളും അദ്ദേത്തിന്റെ നിഘണ്ടുവിൽ ഇല്ലാത്തതുകൊണ്ട് ഏഴ് സെന്റ് സ്ഥലവും ഒരു ചെറിയ ഓടിട്ട വീടും മാത്രമാണ് അദ്ദേഹത്തിന്റെ ആകെയുള്ള സമ്പാദ്യം.\nഡിഗ്രി പാസ്സായ മകൾക്ക് ജോലി ലഭിക്കുന്നതിനുപോലും തന്റെ സ്വാധീനം ഉപയോഗിക്കുകയില്ല എന്ന വാശിയിലാണ് അദ്ദേഹം.\n"ജീവിക്കുവാൻ അറിയില്ലാത്ത മനുഷ്യൻ...അയാളുടെ സ്ഥാനത്ത് ഞാനെങ്ങാനും ആയിരിക്കണം" പല നേതാക്കന്മാരും പരസ്യമായി തന്നെ പറഞ്ഞിട്ടുണ്ട്.\n"വിവാഹപ്രായമായ മകളെപ്പറ്റിപ്പോലും അയാൾക്ക് ചിന്തയില്ല....ഇരുപത്തിനാലുമണിക്കൂറും രാഷ്ട്രീയം മാത്രം..." പലരും അടക്കം പറഞ്ഞു.\nന്യായമല്ലാത്ത കാര്യങ്ങൾക്ക് സ്വന്തം ഗ്രൂപ്പിലെ നേതാക്കൻമാരെപ്പോലും വിമർശിക്കുവാൻ ഒരുമടിയും അദ്ദേഹത്തിനില്ല.\nയുവ തലമുറയുടെ രീതികൾ അദ്ദേഹത്തിന് പൊതുവെ ഇഷ്ടമല്ല...ന്യൂജെൻ ആഘോഷങ്ങളും അവരുടെ കോലാഹലങ്ങളും ചെല്ലപ്പൻ മാഷിനെ വല്ലാതെ അസ്വസ്ഥനാക്കിയിരുന്നു.\nപൊതുവെ ശാന്തനും ചെറുപ്പക്കാരുടെ ദുശ്ശീലങ്ങൾ ഒന്നും തന്നെ ഇല്ലാത്തവനുമായ രാഹുലായിരുന്നു അദ്ദേഹത്തിന്റെ മനസ്സിലെ മാതൃകാ യുവനേതാവ്.!!!\nവിവാഹത്തിന് ക്ഷണിക്കുവാൻ ചെന്ന രാഹുൽ ചെല്ലപ്പൻ മാഷിന്റെ കാലുകൾ തൊട്ടു തൊഴുതു.അദ്ദേഹത്തിന്റെ അനുഗ്രഹം ചോദിച്ചു.\nഅച്ഛൻ ചൂണ്ടിക്കാണിച്ച പെണ്ണിനെയാണ് രാഹുൽ വിവാഹം കഴിക്കുന്നതെന്ന് അറിഞ്ഞപ്പോൾ ചെല്ലപ്പൻ മാഷിന് അത്ഭുതമായി....\nഇന്നത്തെകാലത്ത് ഇതുപോലെയുള്ള ചെറുപ്പക്കാർ ഉണ്ടെല്ലോ...അദ്ദേഹം മനസ്സിൽ ഓർത്തു.\nകല്യാണത്തിന്റെ അന്ന് ചെല്ലപ്പൻ മാഷിന് തിരുവനന്തപുരത്ത് ഒരു മീറ്റിംഗ് ഉണ്ടായിരുന്നു.\nരാഹുൽ അദ്ദേഹത്തെ തലേ ദിവസം വീട്ടിലേക്ക് ക്ഷണിക്കുകയും പന്തലിൽ വെച്ചുതന്നെ അദ്ദേഹത്തിന് ദക്ഷിണ കൊടുത്ത് കാലിൽ തൊട്ടു വന്ദിക്കുകയും ചെയ്തു.\nരാഹുലിന്റെ വിനയത്തെപ്പറ്റി തിരുവന്തപുരത്തുപോയപ്പോൾ ചെല്ലപ്പൻ മാഷ് മറ്റു നേതാക്കന്മാരോട് പറയുവാൻ മറന്നില്ല.\nജിഷ്ണു ചന്ദ്രനും രാഹുലിനെ ഇഷ്ടമായിരുന്നു. എന്നാൽ ജയന്തിയുമായുള്ള ബന്ധത്തെക്കുറിച്ച് രാഹുൽ തന്നെ അയാളോട് പറഞ്ഞതിന് ശേഷം അയാൾ രാഹുലിനെ സംശയത്തോടു കൂടി വീക്ഷിക്കുവാൻ തുടങ്ങി.\nചെല്ലപ്പൻ മാഷിനെ ബഹുമാനിക്കുന്നതായി കാണിച്ചു രാഹുൽ മാഷിന്റെ വീട്ടിൽ കറങ്ങി നടന്നിരുന്നതിന്റെ രഹസ്യം ജിഷ്ണുവിന് ഇപ്പോഴാണ് പിടികിട്ടിയത്..\nരാഹുൽ മാഷിനെ വഞ്ചിക്കുകയാണെന്നുള്ള വിവരം മാഷിനോട് പറയുവാനുള്ള ധൈര്യം ജിഷ്ണുവിനുണ്ടായിരുന്നില്ല!!!\nജിഷ്ണുവടക്കമുള്ള യുവജന വിഭാഗം തന്നെ കാര്യമായി പരിഗണിക്കുകയും ബഹുമാനിക്കുകയും ചെയ്യുന്നില്ല എന്ന പരാതി മാഷിന് പണ്ടേയുള്ളതാണ്.\nരാഹുലിന്റെ കാലുതൊട്ടുള്ള വന്ദനവും തന്റെ മുന്നിലുള്ള നട്ടെല്ല് വളച്ചുള്ള നിൽപ്പും അദ്ദേഹത്തിനെ വളരെയധികം സ്വാധീനിച്ചിട്ടുണ്ട് എന്ന് ജിഷ്ണുവിന് നന്നായറിയാം. താൻ ഇപ്പോൾ രാഹുലിനെക്കുറിച്ചു പരാതിപ്പെട്ടാൽ ചിലപ്പോൾ തന്റെ സ്ഥാനം പുറത്തായിരിക്കും.!!!\nഈ മാസത്തെ ജില്ലാതല മീറ്റിംഗ് കഴിഞ്ഞപ്പോൾ ജിഷ്ണു ജയന്തിയുടെ അടുക്കൽ എത്തി. രാഹുൽ ഇന്ന് മീറ്റിംഗിന് എത്തിയിട്ടില്ല. ജയന്തിയോട് കാര്യങ്ങൾ ചോദിച്ചു മനസിലാക്കുവാൻ പറ്റിയ സമയം ഇതാണെന്നു ജിഷ്ണു മനസ്സിലോർത്തു. അയാൾ അവളുടെ അടുക്കൽ എത്തി.\n"ജയന്തിക്ക് സുഖം തന്നെയല്ലേ" ജിഷ്ണു സംസാരത്തിന് തുടക്കം ഇട്ടു.\n"സുഖം തന്നെ..."ജയന്തി ചിരിച്ചുകൊണ്ട് പറഞ്ഞു.\n"രാഹുലിനെ ഇന്ന് കണ്ടില്ല....വരുകയില്ല എന്ന് വിളിച്ചുപറയുകയും ചെയ്തില്ല" ജിഷ്ണു ജയന്തിയുടെ മുഖത്തേക്ക് സൂക്ഷിച്ചു നോക്കി.\n"ഏത് രാഹുൽ?" ജയന്തി ചോദിച്ചു. അവളുടെ മുഖത്ത് ഭാവവ്യത്യാസങ്ങളൊന്നുംതന്നെ അയാൾ കണ്ടില്ല.\nജയന്തി ഒരു നിമിഷം ആലോചിച്ചു..പിന്നെ മനസ്സിലായതുപോലെ തലകുലുക്കി..അവൾ പറഞ്ഞു.\n"ഓ...ആ പയ്യൻ...സർവ്വയർ....അവന് പേടിയാണ് ജോലിയുള്ളതുകൊണ്ടു മീറ്റിംഗിന് വരുവാൻ..ഇതുപോലൊരു പേടിത്തൊണ്ടൻ..."\nഅവൾ ചിരിക്കുവാൻ തുടങ്ങി.....\nഎടീ ഭയങ്കരീ....നല്ല അഭിനയം..\n"നിങ്ങൾ ഒരുമിച്ചു പഠിച്ചതല്ലേ?" ജിഷ്ണു ചോദിച്ചു.\n"ഏയ്....അയാൾ മാത്‍സ് ആയിരുന്നു....ഞാൻ ആർട്സും.."അവൾ പറഞ്ഞു.\nആർട്ടും ...നല്ല ചേർച്ചതന്നെ....അയാൾ പിറുപിറുത്തു...\n"ജിഷ്ണു വല്ലതും പറഞ്ഞുവോ?" ജയന്തി ചോദിച്ചു.\nഇല്ലെന്നുള്ള അർത്ഥത്തിൽ അയാൾ തലയാട്ടി.\nജിഷ്ണു തോറ്റുപിന്മാറുവാൻ തയ്യാറല്ലായിരുന്നു.എന്നാൽ രാഹുൽ പറഞ്ഞതുകേട്ട് അബദ്ധങ്ങളിൽ ചെന്നു ചാടുവാനും അയാൾ ഒരുക്കമല്ലായിരുന്നു.\n"രാഹുലിന്റെ വിവാഹത്തിന് ജയന്തിയെ കണ്ടില്ലല്ലോ?"ജിഷ്ണു ചോദിച്ചു.\nഅവൾ ജിഷ്ണുവിനെ നോക്കി ചിരിച്ചു.\n"എനിക്കെവിടെയാ അതിനൊക്കെയുള്ള സമയം...? എല്ലാ ദിവസവും കാണും ഏതെങ്കിലും പ്രവർത്തകന്റെ വിവാഹം..."അവൾ പറഞ്ഞു.\nരാഹുൽ കളവു പറഞ്ഞതായിരിക്കും...ജിഷ്ണു ഓർത്തു....പക്ഷെ ആ എസ്.ഐ പറഞ്ഞതോ?\n"ഇനി എന്നാണ് ജയന്തിയുടെ വിവാഹം ആഘോഷിക്കുവാൻ നമുക്ക് സാധിക്കുക"അയാൾ അടുത്ത ചൂണ്ട വലിച്ചെറിഞ്ഞു.\nഅവൾ ചിരിച്ചു....ഒരു നിമിഷത്തെ ആലോചനക്ക് ശേഷം അവൾ പറഞ്ഞു.\n"ഞാൻ വിവാഹം കഴിക്കുന്നില്ല ജിഷ്ണു...\nഎന്റെ സ്വാതന്ത്രത്തിനു തടസ്സമായി നിൽക്കുന്ന കാര്യങ്ങൾ ഞാൻ തന്നെ ചെയ്യുമോ? മുഴുവൻ സമയ രാഷ്ട്രീയ പ്രവർത്തനത്തിന് വിവാഹം ഒരു തടസ്സമാണെന്നാണ് എന്റെ വിശ്വാസം.."\nവിവാഹം കഴിക്കേണ്ട ആവശ്യമില്ലല്ലോ?ജിഷ്ണു മനസ്സിൽ പറഞ്ഞു.\nഒന്നുകിൽ രാഹുൽ പറയുന്നത് മുഴുവൻ സത്യമല്ല....അല്ലെങ്കിൽ ജയന്തി നന്നായി അഭിനയിക്കുകയാണ്....ജയന്തിയിൽ നിന്നും ഒന്നും പുറത്തേക്ക് വരുകയില്ല എന്ന കാര്യം ജിഷ്ണു മനസ്സിലാക്കി.\nതാൻ അച്ഛനാകുവാൻ പോകുന്ന വാർത്ത അശ്വതി പറഞ്ഞപ്പോൾ രാഹുൽ തുള്ളിച്ചാടി..\nഅറിയാവുന്ന ദൈവങ്ങൾക്കെല്ലാം അയാൾ നേർച്ചകൾ നേർന്നു.\n"അച്ചു ഇനി ഡെലിവറി കഴിയുന്നത് വരെ ജോലിക്ക് പോകേണ്ട...അല്ലെങ്കിൽ ആ ജോലി അങ്ങ് രാജി വെക്ക്...." അയാൾ പറഞ്ഞു.\n"ജോലി രാജി വെക്കണോ...അവധി എടുത്താൽ പോരെ" അശ്വതി ചോദിച്ചു.\n"അവധി കിട്ടുമോ?" അവളുടെ തലയിൽ തലോടിക്കൊണ്ട് രാഹുൽ ചോദിച്ചു.\n"ചോദിച്ചു നോക്കാം..."അവൾ പറഞ്ഞു.\n"ഏതായാലും ബൈക്കിലുള്ള യാത്ര ഇനി വേണ്ട"\nആരെയും അനുസരിച്ച് ശീലമില്ലാത്ത അശ്വതിക്ക് വിവാഹശേഷം കുറച്ചൊക്കെ മാറ്റം വന്നിട്ടുണ്ട്...\n"എത്രയും സാധുവായ ഒരു മനുഷ്യനെ വിഷമിപ്പിക്കുന്നത് മോശമാണ്" അവൾ പലപ്പോഴും ആലോചിച്ചു.\nഎന്നാൽ മിസ്സിസ് മേനോന്റെ പരാതികൾക്കൊന്നും ഒരു കുറവുണ്ടായിരുന്നില്ല....\nവീട്ടുജോലികൾ ചെയ്തു ശീലമില്ലാതിരുന്ന അശ്വതി മിസ്സിസ് മേനോനെ സഹായിക്കുവാൻ മുൻകൈ എടുക്കുന്നില്ല എന്നായിരുന്നു അവരുടെ മുഖ്യ പരാതി.\nഎന്നാൽ അശ്വതി അവരെ അമ്മയായിട്ടു കാണുകയും...ദേവനോട് കാണിക്കുന്ന ഫ്രീഡം മേനോനോട് കാണിക്കുകയും ചെയ്തു.\nഅവളെ ഇഷ്ടമല്ലാതിരുന്ന അപ്പൂപ്പനും..മേനോനും ഇപ്പോൾ അവളെ ഇഷ്ടപ്പെട്ടുതുടങ്ങി...\nഅപ്പൂപ്പനെ ചിലപ്പോൾ ബ്രോ എന്നും മച്ചാനെ എന്നും അശ്വതി വിളിക്കുമ്പോൾ മിസ്സിസ് മേനോൻ പല്ലുകൾ കടിക്കുമെങ്കിലും അപ്പൂപ്പന് അത് വളരെ ഇഷ്ടമായിരുന്നു.\nരാഹുൽ സ്ഥലത്തില്ലാത്തപ്പോൾ മേനോനെയും അപ്പൂപ്പനെയും ബൈക്കിനുപുറകിൽ വെച്ച് അവൾ സിറ്റിയിലൂടെ യാത്ര ചെയ്തു.\nതുടക്കത്തിൽ അത് കണ്ട് അയൽവാസികൾ മൂക്കത്തു വിരൽ വെച്ചെങ്കിലും പിന്നെ എല്ലാം അവർക്കും ശീലമായി.\nഒരു ദിവസം സിറ്റിയിൽ നിന്നും മോനായിയുടെ അച്ഛനെ ബൈക്കിന്റെ പുറകിൽ കയറ്റി വന്ന അവളെ രാഹുൽ വഴക്കു പറഞ്ഞു. എന്നാൽ മോനായിയുടെ അമ്മക്ക് അത് കണ്ടപ്പോൾ ചിരിയാണ് വന്നത്.\nഅവൾ വീട്ടിൽ ഉള്ളപ്പോൾ മിസ്സിസ് മേനോനുപോലും ഒരുതരം സുരക്ഷതുതത്വം തോന്നി തുടങ്ങിയിരുന്നു.\nഅശ്വതി വീട്ടിൽ വന്നതിനു ശേഷം അവരുടെ മുറ്റത്ത് ഒരു പൂന്തോട്ടം വളർന്നു വന്നു. മുത്തച്ഛനും അശ്വതിയുമാണ് ഇപ്പോൾ അതിന് വെള്ളമൊഴിക്കുകയും വളമിടുകയും ചെയ്യുന്നത്.\n"ഇവിടെ ഇപ്പോഴാണ് ഒരു ആൺകുട്ടി ഉണ്ടെന്നുള്ള തോന്നൽ ഉണ്ടായത്" മുത്തച്ഛൻ അറിയാതെ ഒരു ദിവസം പറഞ്ഞുപോയി.\nഅശ്വതി പൂർണ്ണഗർഭിണി ആയതോടെ രാഹുലും അവധിയെടുത്തു.\nഒരു ദിവസം ജിഷ്ണു രാഹുലിനെ ഫോണിൽ വിളിച്ചു.\n"നമ്മുടെ എം.എൽ.എ വിൽ‌സൺ സാർ ഹാർട്ട് അറ്റാക്ക് ആയി ആശുപത്രിയിലാണ്....സ്വൽപ്പം സീരിയസ് ആണെന്നാണ് അറിഞ്ഞത്"\nരാഹുൽ ഉടനെ തന്നെ ആശുപത്രിയിലേക്ക് പാഞ്ഞു.\nആശുപത്രിയിൽ ചെല്ലപ്പൻ മാഷ് അടക്കമുള്ള നേതാക്കമാർ സന്നിഹിതരായിരുന്നു... രാഹുൽ ഹോസ്പിറ്റലിൽ ചെന്നു അരമണിക്കൂർ കഴിഞ്ഞപ്പോൾ വിൽസൺ സാർ മരിച്ചു എന്നുള്ള വാർത്ത അവിടെ പരന്നു.


ബിരിയാണി തിന്നാല് കുട്ടികളുണ്ടാകില്ല: തമിഴ്നാട്ടില് പുതിയ പ്രചാരണം, പിന്നില് തീവ്ര ഹിന്ദുത്വ വാദികളെന്ന് ആരോപണം -\nബിരിയാണി തിന്നാല് കുട്ടികളുണ്ടാകില്ല: തമിഴ്നാട്ടില് പുതിയ പ്രചാരണം, പിന്നില് തീവ്ര ഹിന്ദുത്വ വാദികളെന്ന് ആരോപണം\nചെന്നൈ: ഗോവധ നിരോധനം, ഹലാല് ഭക്ഷണം എന്നീ വിവാദങ്ങള്‍ക്ക് പിന്നാലെ, പുതിയ പ്രചാരണവുമായി ഒരു സംഘം. ബിരിയാണിയില് ഗര്‍ഭനിരോധന ഗുളികകള് അടങ്ങിയിട്ടുണ്ടെന്നും, ഇവ കഴിച്ചാല് കുട്ടികള് ഉണ്ടാകില്ലെന്നുമാണ് പുതിയതായി ഉയരുന്ന പ്രചാരണം. തമിഴ്നാട്ടിലെ ചെന്നൈയില് ആണ് സംഭവം. തീവ്ര ഹിന്ദുത്വ വാദികളാണ് ഇത്തരം വ്യാജ പ്രചാരണത്തിന് പിന്നിലെന്ന് ചെന്നൈ നഗരത്തിലെ മുസ്ലീം കച്ചവടക്കാര് ആരോപിക്കുന്നു.\n20.8K അനുയായികളുള്ള ഒരു ട്വിറ്റര് അക്കൗണ്ടില് പ്രത്യക്ഷപ്പെട്ട പോസ്റ്റാണ് വിവാദത്തിന് തുടക്കം കുറിച്ചത്. ചെന്നൈ നഗരത്തിലെ തെരുവുകളില് രാത്രി തുറന്നു പ്രവര്‍ത്തിക്കുന്ന ബിരിയാണി കടകള് ‘അവിവാഹിതരായ ഹിന്ദുക്കളെ ലക്ഷ്യം വച്ചുള്ളതാണ്’ എന്നായിരുന്നു ഈ വിവാദ ട്വീറ്റ്. രാത്രി മുതല് ആരംഭിച്ച് പുലര്‍ച്ചെ3വരെ പ്രവര്‍ത്തിക്കുന്ന മുസ്ലീം ബിരിയാണി കടകളില് ഹിന്ദുക്കളെ ലക്ഷ്യം വെച്ചുകൊണ്ടുള്ള ബിരിയാണികള് ഉണ്ടാക്കുന്നുവെന്നായിരുന്നു ട്വീറ്റ്. വന്ധ്യത ഉണ്ടാക്കുക എന്നതാണ് ഇത്തരം കടക്കാരുടെ ഉദ്ദേശമെന്നും ഇക്കൂട്ടര് ആരോപിക്കുന്നു. സ്വന്തം സംസ്‌ക്കാരത്തെ ബഹുമാനിക്കാത്ത, ഭക്ഷണത്തിന് അടിമപ്പെടുന്ന ഹിന്ദുക്കള് അവരുടെ കണ്ണുകള് തുറന്ന് തങ്ങള്‍ക്കുവേണ്ടി നിലകൊള്ളേണ്ടതുണ്ട് എന്നും ചിലര് ട്വീറ്റ് ചെയ്തു.\n‘ചെന്നൈയിലെ 40,000 ബിരിയാണി കടകള്, നാടിന്റെ നാടന് പാചകത്തിന്മേലുള്ള സാംസ്‌കാരിക ഭീകരതയല്ലാതെ മറ്റൊന്നുമല്ല’ എന്നൊരാള് ട്വീറ്റ് ചെയ്തു. ‘സൂക്ഷിക്കുക, 50 വര്‍ഷത്തിന് ശേഷം ഞങ്ങള് ചെന്നൈ ഫയലുകളില് പ്രത്യക്ഷപ്പെടും’ എന്ന ഭയാനകമായ ഭീഷണിയും ചിലര് പുറപ്പെടുവിച്ചു. വിവേക് അഗ്‌നിഹോത്രിയുടെ ‘ദ കശ്മീര് ഫയല്‍സ്’ എന്ന ബോളിവുഡ് ചിത്രത്തെ കുറിച്ചാണ് ഇയാള് പരാമര്‍ശിച്ചത്. ഇത്തരം വര്‍ഗീയ ട്വീറ്റുകള്‍ക്കെതിരെ പ്രതിഷേധം ശക്തമാകുന്നു.\nകഴിഞ്ഞ വര്‍ഷം ഓഗസ്റ്റില്, രാജസ്ഥാന്, ഗുജറാത്ത്, മഹാരാഷ്ട്ര എന്നിവിടങ്ങളിലെ ഹൈവേകളില് മുസ്ലീങ്ങള് നടത്തുന്ന റസ്റ്റോറന്റുകള് ലക്ഷ്യമിട്ടുകൊണ്ട് സമാനമായ ബഹിഷ്‌കരണ ആഹ്വാനങ്ങള് നടന്നിരുന്നു. ഭക്ഷണത്തില് വന്ധ്യതാ ഗുളികകള് ചേര്‍ക്കുന്നു, ചില വെജിറ്റേറിയന് വിഭവങ്ങളില് രഹസ്യമായി മാംസം കലര്‍ത്തുന്നു എന്നൊക്കെയായിരുന്നു ഇവിടങ്ങളില് ഉയര്‍ന്ന വ്യാജ പ്രചാരണം. ഇതിന്റെ വ്യാജ ചിത്രങ്ങള് അന്ന് വ്യാപകമായി ഷെയര് ചെയ്യപ്പെട്ടിരുന്നു. പിന്നീട്, 2020 ള് ഇതേ ചിത്രം ഉപയോഗിച്ച് മറ്റൊരു പ്രചാരണവും നടന്നു. കോയമ്പത്തൂരിലെ മുസ്ലീം ഉടമസ്ഥതയിലുള്ള രണ്ട് റെസ്റ്റോറന്റുകള് ഹിന്ദുക്കള്‍ക്കും മുസ്ലീങ്ങള്‍ക്കും വെവ്വേറെ പാത്രങ്ങളില് ബിരിയാണി പാകം ചെയ്യുന്നുണ്ടെന്നായിരുന്നു ഇത്. അവകാശവാദം തെറ്റാണെന്നും അശാസ്ത്രീയവുമാണെന്നും തെളിഞ്ഞു. ഇതിന്റെ ചിത്രങ്ങള് നീക്കം ചെയ്യണമെന്ന് സിറ്റി പോലീസ് ട്വിറ്ററിനോട് അഭ്യര്‍ത്ഥിച്ചു.\nവധഗൂഢാലോചന കേസ് സിബിഐ അന്വേഷിക്കേണ്ടതില്ല; അന്വേഷണത്തില് ആര്‍ക്കും പരാതിയില്ലെന്നും സര്‍ക്കാര്\nസംസ്ഥാനത്ത് ഇന്ന് 429 പേര്‍ക്ക് കോവിഡ്-19 സ്ഥിരീകരിച്ചു


1950 – ഹോമർ – വിദ്വാൻ സി.ഐ. ഗോപാലപിള്ള | ഗ്രന്ഥപ്പുര\n1950 – ഹോമർ – വിദ്വാൻ സി.ഐ. ഗോപാലപിള്ള\nവിദ്വാൻ സി.ഐ. ഗോപാലപിള്ള മലയാളത്തിലേക്ക് പരിഭാഷ ചെയ്ത് പ്രസിദ്ധീകരിച്ച ഹോമർ എന്ന കൃതിയുടെ ഡിജിറ്റൽ സ്കാനാണ് ഈ പോസ്റ്റിലൂടെ റിലീസ് ചെയ്യുന്നത്. പാശ്ചാത്യകവിസാർവഭൌമന്മാർ എന്ന സീരിസിന്റെ ഭാഗമായുള്ള ഒന്നാമത്തെ പുസ്തകമാണ് ഈ പരിഭാഷ. ഇത് ഒരു പാഠപുസ്തകം ആയിരുന്നോ എന്ന കാര്യത്തിൽ എനിക്കുറപ്പില്ല.\nരചന/പരിഭാഷ: വിദ്വാൻ സി.ഐ. ഗോപാലപിള്ള\nപ്രസിദ്ധീകരണ വർഷം: 1950 (കൊല്ലവർഷം 1125)\nഅച്ചടി: എസ്സ്.ആർ. പ്രസ്സ്, തിരുവനന്തപുരം


മായാവാരത്തെ മയൂരനാഥസ്വാമി ക്ഷേത്രം :: Janmabhumi Daily\nമായാവാരത്തെ മയൂരനാഥസ്വാമി ക്ഷേത്രം\nതമിഴ്‌നാട്ടിലെ തഞ്ചാവൂരില്‍നിന്ന് ചിദംബരത്തേക്ക് പോകുന്നവഴിയിലുള്ള ഒരു വാണിജ്യനഗരമാണ് മായാവാരം. മുന്‍പ് മയിലാടുതുറൈ എന്ന് അറിയപ്പെട്ടിരുന്ന ഈ സ്ഥലം മായൂരം എന്നും അറിയപ്പെടുന്നു. താന് നടത്തുന്ന വിപുലമായ യാഗത്തിന് ദക്ഷന് സ്വന്തം മകള് പാര്‍വ്വതിയേയും പുത്രീഭര്‍ത്താവായ ശിവനേയും ക്ഷണിച്ചില്ല. ഭാര്യാപിതാവിനാല് അവഹേളിക്കപ്പെട്ടതായി മനസ്സിലാക്കിയ ശിവന് യജ്ഞസ്ഥലം പങ്കിലമാക്കാന് വീരഭദ്രനെ അയച്ചു.\nകൂടാതെ യാഗത്തില് പങ്കെടുക്കരുതെന്ന് പാര്‍വ്വതീദേവിയോട് പറഞ്ഞ് അവരെ വിലക്കുകയും ചെയ്തു. എത്രയൊക്കെയായാലും സ്വന്തം അച്ഛന് നടത്തുന്ന മഹായാഗമല്ലേ, ദേവിക്ക് ഇരിപ്പ് ഉറച്ചില്ല. ഭര്‍ത്താവിന്റെ ശാസന വകവയ്ക്കാതെ ദേവി യാഗത്തില് പങ്കെടുക്കുകതന്നെ ചെയ്തു. വീരഭദ്രന് യജ്ഞസ്ഥലം പങ്കിലമാക്കവെ ഒരു പെണ്‍മയിലിന് മുറിവേറ്റു. ഉടന് അത് സ്ഥലത്തുണ്ടായിരുന്ന ദേവിയുടെ അടുത്ത് അഭയംപ്രാപിച്ചു. യാഗശേഷം ദേവിക്ക് വീണ്ടുവിചാരമുണ്ടായി-ഭര്‍ത്താവിന്റെ നിര്‍ദ്ദേശം നിരാകരിച്ച് യാഗത്തില് പങ്കെടുത്തതില് സങ്കടവും പശ്ചാത്താപവും തോന്നി. അഗ്നിയില് ചാടി ജീവത്യാഗം ചെയ്യാന് ദേവി തീരുമാനിച്ചു. ആ സമയത്ത് അഭയംതേടി തന്റെ അരികിലെത്തിയ മയില്‍പേടയെയാണ് ദേവി ഓര്‍ത്തത്. അടുത്ത ജന്മത്തില് മയില്‍പേടയായി-മയൂരമായി- ഈ സ്ഥലത്തുതന്നെ വന്നു പിറന്നു.\nദീര്‍ഘകാലത്തെ കഠിനതപസ്സിനുശേഷം ദേവി ഭഗവാനുമായി കൂടിച്ചേര്‍ന്നു. അങ്ങനെയാണ് സ്ഥലത്തിന് മയൂരം എന്നും മായാവാരം എന്നും പേര് ലഭിച്ചത്. ക്ഷേത്രത്തിലെ മുഖ്യദേവന് മയൂരനാഥനുമായി. ദേവി മയൂരത്തിന് അഭയം നല്‍കിയതുകൊണ്ട് അഭയപ്രദാംബിക, അഭയാംബിക, അഞ്ജല നായകി എന്ന പേരുകളിലും അറിപ്പെടുന്നു. ദക്ഷയാഗം നടന്ന തിരുപ്പരിയലൂര് വീരാട്ടം ഇവിടെനിന്ന് എട്ടുകിലോമീറ്റര് അകലെയാണ്.\nമൂന്ന് വിനായക സന്നിധികളുണ്ട് ഇവിടെ-ഓരോ വിനായകനും വ്യത്യസ്ത പേരുകളില് അറിയപ്പെടുന്നു. കൊടിമരത്തിന്റെ തെക്കുഭാഗത്തായുള്ള വലിയ വിനായകന് സ്ഥലവിനായകന് എന്നാണ് അറിയപ്പെടുന്നത്. അഗസ്ത്യമഹര്‍ഷി പ്രതിഷ്ഠ നടത്തി പൂജാവിധികള് കല്‍പ്പിച്ച വിനായകന് അഗസ്ത്യവിനായകന് എന്ന് അറിയപ്പെടുന്നു. മൂന്നാമത്തെ വിനായകന് കലഞ്ഞിയ പിള്ളൈയാര് അഥവാ പത്തായ ഗണപതി എന്നറിയപ്പെടുന്നു. പത്തായം എപ്പോഴും നിറഞ്ഞിരിക്കാനും സംരക്ഷിക്കാനും സഹായിക്കുന്ന ഗണപതിയായതുകൊണ്ടാവും ഈ പേര് കിട്ടിയത്. ക്ഷേത്ര കലവറയ്ക്കു സമീപത്തുതന്നെയാണ് ഈ ഗണപതിയുടെ സ്ഥാനവും.\nപണ്ട് നാഥശര്‍മ്മ എന്നുപേരായ ഒരു ബ്രാഹ്മണന് ഉണ്ടായിരുന്നു. അദ്ദേഹവും പത്‌നി അനവിടൈയും ശ്രീപരമശിവനില് ലയിക്കണമെന്നാഗ്രഹിച്ചു. ഈ ആഗ്രഹവുമായി തീര്‍ത്ഥാടനത്തിനിറങ്ങിയ അവരിരുവരും നിരവധി ശിവക്ഷേത്രങ്ങളില് തൊഴുത് മായാവാരത്ത് എത്തി. സ്വപ്നദര്‍ശനത്തില് ഭഗവാന് മയൂരനാഥന് തന്നെ നിര്‍ദ്ദേശിച്ചതുപ്രകാരം നാഥശര്‍മ്മ ഭഗവാന്റെ ഇടതുവശത്തായി ഒരു ശിവലിംഗം പ്രതിഷ്ഠിച്ചു. ദേവിയുടെ വലതുവശത്ത് അനവിടൈയും ശിവലിംഗം പ്രതിഷ്ഠിച്ചു. വളരെക്കാലം നീണ്ട തപസ്സിനൊടുവില് അവരുടെ ആഗ്രഹം സഫലമായി. അതിനുശേഷം, ക്ഷേത്രദര്‍ശനത്തിനെത്തുന്നവര് ആദ്യം നാഥശര്‍മ്മ പ്രതിഷ്ഠിച്ച ശിവലിംഗവും അനവിടൈ പ്രതിഷ്ഠിച്ച ശിവലിംഗവും തൊഴുതശേഷം മാത്രം മുഖ്യദേവനെ തൊഴുക എന്ന പതിവ് നിലവില് വന്നു. അനവിടൈയുടെ ഓര്‍മ്മയ്ക്കായി അവര് പ്രതിഷ്ഠിച്ച ശിവലിംഗം ദേവിയെ അണിയിച്ചൊരുക്കുന്ന മട്ടില് സാരി ഉടുപ്പിച്ചാണ് അലങ്കരിക്കുക.\nവാരാണസിയിലെ ആറ് പ്രമുഖ ക്ഷേത്രങ്ങള്‍ക്ക് തുല്യമായി കരുതുന്ന ദക്ഷിണേന്ത്യയിലെ ആറുക്ഷേത്രങ്ങളില് ഒന്നാണ് മായാവാരം. (തിരുവെങ്കാട്, ഛായാവനം, തിരുവൈയാര്, തിരുവാഞ്ചിയം, തിരുവിടൈ മരുതൂര് എന്നിവയാണ് മറ്റ് അഞ്ച് ക്ഷേത്രങ്ങള്) വാസ്തുവിദ്യയുടെയും ശില്‍പകലയുടെയും വൈദഗ്ദ്ധ്യം വിളിച്ചോതുന്നു ക്ഷേത്രച്ചുമരുകളും ഗോപുരങ്ങളും മണ്ഡപങ്ങളും. ചോള രാജവംശകാലത്തെ ശിലാലിഖിതങ്ങളുമുണ്ട്.\nഗണപതി, നടരാജന്, ദക്ഷിണാമൂര്‍ത്തി, ശിവന്-ഉമ-ആലിംഗനമൂര്‍ത്തി, ലിംഗോദ്ഭവര്, ബ്രഹ്മാവ്, ഗംഗാ വിസര്‍ജ്ജനമൂര്‍ത്തി, ദുര്‍ഗാദേവി, ഭിക്ഷാടനര് എന്നിവരുടെ രൂപങ്ങള് ഭിത്തികളില് കാണാം. കാവേരി നദിയില് ഇവിടെയുള്ള വൃഷഭ തീര്‍ത്ഥം എന്ന സ്‌നാനഘട്ടം പ്രധാനപ്പെട്ട പുണ്യതീര്‍ത്ഥമത്രെ. തന്റെ മുഖ്യസഹായിയായ നന്ദിയുടെ ഗര്‍വും അഹംബോധവും പരിധി ലംഘിക്കുന്നതുകണ്ട് കോപാകുലനായ ശിവന് ഇവിടെ കാവേരിയുടെ കരയില്‍വച്ച് പാതാളലോകത്തേക്ക് ചവുട്ടിത്താഴ്ത്തിയത്രെ.\nഅതുകൊണ്ടാണ് തീര്‍ത്ഥത്തിന് വൃഷഭതീര്‍ത്ഥം എന്ന പേരുവന്നത്. തുലാമാസത്തിലെ കറുത്തവാവു ദിവസം ഇവിടെ പിതൃകര്‍മ്മങ്ങള് ചെയ്യുന്നതിന് പ്രാധാന്യമുള്ളതുകൊണ്ട് തുലാഘട്ട് എന്നുംപറയുന്നു. തമിഴ്മാസമായ ഐപ്പശിയിലെ കറുത്തവാവു കൂടിയായ ഈ ദിവസം പുണ്യനദികളായ ഗംഗയും യമുനയും ഇവിടെ കാവേരിയില് സംഗമിച്ച് വൃഷഭതീര്‍ത്ഥത്തില് ചേരുന്നുവെന്നാണ് വിശ്വാസം. ഈ ദിവസം ഇവിടെനിന്ന് ശേഖരിക്കുന്ന ജലം കേടുവരാതെ എത്രകാലവും നില്‍ക്കും. തുലാസ്‌നാനത്തിന് ആയിരക്കണക്കിന് ഭക്തര് ഇവിടെ എത്തുന്നു.\nഅഞ്ച് പ്രാകാരങ്ങളിലായുള്ള ക്ഷേത്രത്തിന്റെ കിഴക്കുവശത്തെ രാജഗോപുരത്തിന് 165 അടി ഉയരമുണ്ട്. തമിഴ്മാസമായ വൈകാശിയിലെ (മെയ്-ജൂണ്) ബ്രഹ്മോത്സവം വളരെ പ്രധാനമാണ്. തുലാം മാസത്തില് എല്ലാ ദിവസവും ഭഗവാനെ കാവേരീ തീരത്തേയ്ക്ക് എഴുന്നള്ളിക്കാറുണ്ട്. ഉത്സവത്തിന്റെ ഏഴാം ദിവസം ആദിസഭയില് ശിവനടനം നടത്തുന്നതും പതിവാണ്.


Germany, UK, France blame Iran for Saudi oil attacks | ഇറാന് ഒറ്റപ്പെടുന്നു; മൂന്ന് വന്‍ശക്തികള് കൂടി രംഗത്ത്, ആണവ കരാര് തകരും, ഇളവുമായി ഇറാന് - Malayalam Oneindia\nPublished: September 24 2019, 16:18 [IST]\nന്യൂയോര്‍ക്ക്: സൗദിയിലെ അരാംകോ എണ്ണ കേന്ദ്രത്തിന് നേരെയുണ്ടായ ആക്രമണവും ഗള്‍ഫിലേക്ക് സൈന്യത്തെ അയക്കാനുള്ള അമേരിക്കയുടെ തീരുമാനവും പശ്ചിമേഷ്യയില് സാഹചര്യം സങ്കീര്‍ണമാക്കിയിരിക്കെ, ഇറാനെതിരെ കൂടുതല് രാജ്യങ്ങള് രംഗത്ത്. ഇറാനെതിരെ നേരത്തെ കടുത്ത ഭാഷ സ്വീകരിക്കാതിരുന്ന ഫ്രാന്‍സും ജര്‍മനിയും ബ്രിട്ടനുമാണ് ഇപ്പോള് ട്രംപിന്റെ നിലപാട് ശരിവച്ച് രംഗത്തുവന്നിരിക്കുന്നത്.\nഅരാംകോ ആക്രമണത്തിന് പിന്നില് ഇറാനാണെന്ന് സംശയിക്കുന്നതായി ജര്‍മനിയും ഫ്രാന്‍സും പറഞ്ഞു. കഴിഞ്ഞദിവസം ഇക്കാര്യം സൂചിപ്പിച്ച ബ്രിട്ടീഷ് പ്രധാനമന്ത്രി ബോറിസ് ജോണ്‍സണ് അമേരിക്കയുടെ മാതൃക സ്വീകരിക്കുമെന്ന് പറഞ്ഞിരുന്നു. ഇതോടെ ഇറാന്റെ ആണവ കരാര് തകരുമെന്ന സൂചനയാണ് ലഭിക്കുന്നത്. പുതിയ നിര്‍ദേശങ്ങളുമായി ഇറാന് രംഗത്തുവന്നിട്ടുണ്ട്. കരാര് തകര്‍ന്നാല് പശ്ചിമേഷ്യന് സാഹചര്യങ്ങള് മാറിമറയും. വിശദാംശങ്ങള് ഇങ്ങനെ.....\nഇറാന് സൈന്യത്തിനെതിരെ ബ്രിട്ടനും ജര്‍മനിയും ഫ്രാന്‍സും സംയുക്തമായി പ്രസ്താവന ഇറക്കി. ഇറാനുമായുള്ള ആണവ കരാറില് നിന്ന് പിന്‍മാറുമെന്ന് കഴിഞ്ഞദിവസം ബ്രിട്ടീഷ് പ്രധാനമന്ത്രി സൂചന നല്‍കിയിരുന്നു. അമേരിക്ക പിന്‍മാറിയ മാതൃക തങ്ങളും സ്വീകരിക്കുമെന്നാണ് ബ്രിട്ടീഷ് പ്രധാനമന്ത്രി പറഞ്ഞത്.\nബാക്കി റഷ്യയും ചൈനയും\nഇറാനുമായി 2015ല് ആണവ കരാര് ഒപ്പുവച്ച ആറ് രാജ്യങ്ങളില് ഉള്‍പ്പെടുന്നവരാണ് ബ്രിട്ടനും ജര്‍മനിയും ഫ്രാന്‍സും. ഇവര് കരാറില് നിന്ന് പിന്‍മാറിയാല് കരാര് തകരും. അമേരിക്കയ്‌ക്കൊപ്പം ഇവരും ചേരുന്നതോടെ നാല് രാജ്യങ്ങള് കരാറില് നിന്ന് വിട്ടുനില്‍ക്കുന്ന അവസ്ഥയാകും. ബാക്കി റഷ്യയും ചൈനയുമാണുള്ളത്.\nആണവ കരാര് നടപ്പാക്കിയാല് ഇറാനെതിരായ ഉപരോധം കുറയ്ക്കാമെന്നാണ് കരാറിന്റെ ചുരുക്കം. കരാറില് നിന്ന് പ്രമുഖരായ നാല് രാജ്യങ്ങള് പിന്‍മാറിയാല് ഇറാനെതിരെ ഉപരോധം വീണ്ടും ശക്തിപ്പെടും. ഇറാനെതിരെ അമേരിക്ക ഗള്‍ഫിലേക്ക് സൈന്യത്തെ അയക്കാന് തീരുമാനിക്കുക കൂടി ചെയ്തതോടെ കാര്യങ്ങള് കൈവിടുമോ എന്നാണ് ആശങ്ക.\nബ്രിട്ടീഷ് പ്രധാനമന്ത്രി ബോറിസ് ജോണ്‍സണ്, ഫ്രഞ്ച് പ്രസിഡന്റ് ഇമ്മാനുവല് മാക്രോണിനെയും ജര്‍മന് ചാന്‍സലര് ആഞ്ചെല മെര്‍ക്കലിനെയും കണ്ടു. ന്യൂയോര്‍ക്കില് യുഎന് പൊതുസഭയ്ക്ക് എത്തിയതായിരുന്നു നേതാക്കള്. ഇറാനെതിരെ സ്വീകരിക്കേണ്ട നടപടികളാണ് മൂന്ന് നേതാക്കളും ചര്‍ച്ച ചെയ്തത്.\nഅരാംകോ ആക്രമണത്തിന് പിന്നില് ഇറാന് ഉത്തരവാദിത്തമുണ്ടെന്ന് ബ്രിട്ടനും ജര്‍മനിയും ഫ്രാന്‍സും ആരോപിച്ചു. ഇവര് ഇറക്കിയ സംയുക്ത പ്രസ്താവനയില് ഇറാനെതിരെ അമേരിക്ക സ്വീകരിച്ച നടപടിയെ പ്രശംസിക്കുന്നുണ്ട്. നേരത്തെ ഇറാന് അനുകൂലമായി നിലപാടെടുത്ത രാജ്യമാണ് ഫ്രാന്‍സ്. അവരിപ്പോള് അമേരിക്കന് നിലപാടിലേക്ക് മാറുന്നുവെന്നാണ് വ്യക്തമാകുന്നത്.\nഇറാന് മന്ത്രിയുടെ ചോദ്യം\nപശ്ചിമേഷ്യയില് സമാധാനം പുനസ്ഥാപിക്കാന് ശ്രമിക്കുമെന്ന് വ്യക്തമാക്കിയ മൂന്ന് രാജ്യങ്ങളും ഇറാന് അനാവശ്യ വിവാദങ്ങളില് നിന്ന് വിട്ടുനില്‍ക്കണമെന്നും ആവശ്യപ്പെട്ടു. എന്നാല് മൂന്ന് വന്‍ശക്തി രാജ്യങ്ങളുടെയും ആരോപണം ഇറാന് വിദേശകാര്യ മന്ത്രി തള്ളി. ഇറാന് സൈന്യം ആക്രമണം നടത്തിയിരുന്നെങ്കില് സൗദിയുടെ എണ്ണ കേന്ദ്രം പൂര്‍ണമായും തകരുമായിരുന്നില്ലേ എന്നാണ് അദ്ദേഹം ചോദിച്ചത്.\nസൗദി കേന്ദ്രം ആക്രമിച്ചത് യമനിലെ ഹൂത്തികളാണെന്ന് നേരത്തെ അവര് അവകാശപ്പെട്ടിരുന്നു. സൗദിയെ ആക്രമിക്കാന് ഹൂത്തികള്‍ക്ക് കാരണമുണ്ടെന്ന് ഇറാന് വിദേശകാര്യമന്ത്രി ജവാദ് സരീഫ് പറഞ്ഞു. സൗദി സഖ്യസേന യമനില് ആക്രമണം നടത്തുന്നതിനുള്ള തിരിച്ചടിയാണ് ലഭിക്കുന്നതെന്നും അദ്ദേഹം പറഞ്ഞു.\nബ്രിട്ടീഷ് സൈന്യവും വരും\nഅമേരിക്ക ഗള്‍ഫിലേക്ക് സൈന്യത്തെ അയക്കുമെന്ന് രണ്ടുദിവസം മുമ്പ് പ്രഖ്യാപിച്ചിരുന്നു. അമേരിക്കക്കൊപ്പം ചേരുമെന്ന് ബ്രിട്ടീഷ് പ്രധാനമന്ത്രിയും പറഞ്ഞു. ബ്രിട്ടനും സൈന്യത്തെ അയക്കുമെന്നാണ് അദ്ദേഹം സൂചിപ്പിച്ചത്. ഇറാനെ ആക്രമിക്കാനാണ് കോപ്പുകൂട്ടുന്നതെന്ന് ഇറാന് സൈനിക മേധാവി മേജര് ജനറല് മുഹമ്മദ് ബാഖിരി പറഞ്ഞു.\nഇറാന് സൈന്യത്തിന്റെ മുന്നറിയിപ്പ്\nഅമേരിക്കന് ഡ്രോണിന് എന്താണ് സംഭവിച്ചത്. ബ്രിട്ടന്റെ കപ്പലിന് എന്താണ് സംഭവിച്ചത്. അതുതന്നെയാകും ഇറാനെ ആക്രമിക്കാന് ശ്രമിക്കുന്നവര്‍ക്ക് സംഭവിക്കുക എന്ന് ഇറാന് സൈനിക മേധാനി മുന്നറിയിപ്പ് നല്‍കി. നേരത്തെ അമേരിക്കന് ഡ്രോണ് ഇറാന് സൈന്യം വെടിവച്ച് തകര്‍ത്ത കാര്യമാണ് അദ്ദേഹം സൂചിപ്പിച്ചത്.\n2015ല് ഇറാനുമായി ഒപ്പുവച്ച ആണവ കരാര് മോശമാണെന്ന് ബ്രിട്ടീഷ് പ്രധാനമന്ത്രി പറഞ്ഞു. പുതിയ കരാറിന് അമേരിക്ക ശ്രമിക്കണമെന്ന് അദ്ദേഹം പറഞ്ഞു. ട്രംപ് മുന്‍കൈയ്യെടുക്കണമെന്നും അദ്ദേഹം ആവശ്യപ്പെട്ടു. അമേരിക്കന് മുന് പ്രസിഡന്റ് ബറാക് ഒബാമ മുന്‍കൈയ്യെടുത്താണ് 2015ല് ഇറാനുമായി ആണവ കരാര് ഒപ്പുവച്ചത്.\nകരാറുമായി ബന്ധമില്ലെന്ന് ഫ്രാന്‍സ്\nഎന്‍ബിസിക്ക് നല്‍കിയ അഭിമുഖത്തിലാണ് ബ്രിട്ടീഷ് പ്രധാനമന്ത്രി ബോറിസ് ജോണ്‍സണ് ആണവ കരാറില് നിന്ന് പിന്‍മാറുമെന്ന് സൂചിപ്പിച്ചത്. പിന്നീട് അദ്ദേഹം നിലപാട് മയപ്പെടുത്തി. നിലവിലെ കരാറിനെ അനുകൂലിക്കുന്നുവെന്നും ഇറാന് വ്യവസ്ഥകള് പാലിക്കണമെന്നും അദ്ദേഹം പറഞ്ഞു. അതേസമയം, കരാറുമായി തനിക്ക് ബന്ധമില്ലെന്നാണ് ഫ്രഞ്ച് പ്രസിഡന്റ് മാക്രോണ് പ്രതികരിച്ചത്.\nപുതിയ വകുപ്പുകള് ചേര്‍ക്കാമെന്ന് ഇറാന്\nകരാറില് പുതിയ വകുപ്പുകള് ചേര്‍ക്കാന് തയ്യാറാണെന്ന് ഇറാന് വിദേശകാര്യ മന്ത്രി സരീഫ് പറഞ്ഞു. 2015ലെ കരാറില് പറഞ്ഞ സമയത്തേക്കാന് മുമ്പ് ഇറാനില് പരിശോധനയ്ക്ക് അനുമതി നല്‍കാം. ആണവായുധം നിയമ പ്രകാരം നിരോധിക്കാന് ഇറാന് ആത്മീയ നേതാവ് തല്‍പ്പരനാണ്. പകരം അമേരിക്ക മുഴുവന് ഉപരോധവും പിന്‍വലിക്കണമെന്നും സരീഫ് ആവശ്യപ്പെട്ടു.\niran america britain france germany army middle east ഇറാന് പശ്ചിമേഷ്യ iran nuclear deal\nStory first published: Tuesday, September 24, 2019, 16:18 [IST]


ലോകം ഇന്ത്യയെ കുറിച്ച് സംസാരിക്കും; ജനങ്ങളെ അഭിനന്ദിച്ച് പ്രധാനമന്ത്രി -Coronavirus Covid 19 PM Narendra Modi Mann Ki Baat\nCoronavirus Covid 19 Pm Narendra Modi Mann Ki Baat\nതന്റെ റേഡിയോ പ്രഭാഷണ പരിപാടിയായ 'മൻ കി ബാത്തി'ലാണ് പ്രധാനമന്ത്രി ഇക്കാര്യം പറഞ്ഞത്\nApril 26, 2020 12:24:25 pm\nന്യൂഡൽഹി: കോവിഡിനെതിരായ ഇന്ത്യയുടെ പോരാട്ടം ലോകശ്രദ്ധ നേടിയെന്ന് പ്രധാനമന്ത്രി നരേന്ദ്ര മോദി. ലോകം മുഴുവൻ ഇന്ത്യയുടെ പ്രതിരോധ നടപടികളെ കുറിച്ചാണ് ചർച്ച ചെയ്യുന്നതെന്ന് മോദി പറഞ്ഞു. രാജ്യത്തെ ഓരോരുത്തരും കോവിഡിനെതിരായ പോരാട്ടത്തിനു മുന്നിട്ടിറങ്ങിയെന്നും മോദി പറഞ്ഞു. തന്റെ റേഡിയോ പ്രഭാഷണ പരിപാടിയായ ‘മൻ കി ബാത്തി’ലാണ് പ്രധാനമന്ത്രി ഇക്കാര്യം പറഞ്ഞത്.\n“ഇന്ത്യയുടെ കോവിഡ് പ്രതിരോധത്തെ കുറിച്ച് ലോകം മുഴുവൻ ചർച്ച ചെയ്യും. പരസ്‌പരം സഹായിക്കാൻ നാം ഓരോരുത്തരും മുന്നിട്ടിറങ്ങണം. ഭാവിയിൽ കോവിഡ് പ്രതിരോധത്തെ കുറിച്ച് ലോകം ചർച്ച ചെയ്യും. അപ്പോൾ തീർച്ചയായും നമ്മുടെ പ്രവർത്തനങ്ങൾ വാഴ്‌ത്തപ്പെടും. രാജ്യത്തിന്റെ മുക്കിലും മൂലയിലും പരസ്‌പരം സഹായിക്കാൻ നമ്മുടെ സഹോദരങ്ങൾ മുന്നിട്ടിറങ്ങി. രാജ്യത്ത് കോവിഡിനെതിരായ പോരാട്ടം ജനങ്ങളാണ് നയിക്കുന്നത്. ജനങ്ങളും ഉദ്യേഗസ്ഥരും ഒന്നിച്ചാണ് പോരാടുന്നത്. സാഹചര്യം മനസിലാക്കി പ്രവർത്തിക്കാൻ ഓരോരുത്തർക്കും സാധിച്ചു. നമ്മൾ ഒറ്റക്കെട്ടാണ്. യുദ്ധത്തിലെ പടയാളികളെ പോലെയാണ് കോവിഡിനെതിരെ രാജ്യത്തെ ജനങ്ങൾ പോരാടുന്നത്.” നരേന്ദ്ര മോദി പറഞ്ഞു.\nRead Also: ഒരിക്കൽ രോഗമുക്തരായവർക്ക് വീണ്ടും രോഗം വരുമോ?


ജാഗ്വറിന്റെ ആദ്യ സമ്പൂർണ ഇലക്ട്രിക് എസ് യുവി ജാഗ്വർ ഐ-പേസ് ഇന്ത്യൻ വിപണിയിലേക്ക്\nJan 8, 2021, 02:29 pm IST\nമുംബൈ : ബാറ്ററി ഇലക്ട്രിക് വെഹിക്കിൾ വിഭാഗത്തിൽ ജ്വാഗറിന്റെ ആദ്യ സംരംഭമായ ഐ പേസ് ഇന്ത്യൻ വിപണിയിലേക്ക് എത്തുന്നു. നിരത്തിലിറക്കുന്നതിന് മുന്നോടിയായുള്ള പരിശോധനക്കും വിലയിരുത്തലിനുമായി ഇലക്ട്രിക് എസ് യുവിയുടെ ആദ്യ യൂണിറ്റ് മുംബൈക്ക് സമീപം ജെഎൻപിടിയിൽ എത്തിച്ചു.\n“ഇന്ത്യയിലെത്തിയിട്ടുള്ള ആദ്യ ജാഗ്വർ ഐ പേസിന്റെ ചിത്രം നിങ്ങളുമായി പങ്ക് വെയ്‌ക്കുന്നതിൽ സന്തോഷമുണ്ടെന്ന്” ജാഗ്വർ ലാൻറ് റോവർ ഇന്ത്യ മാനേജിംഗ് ഡയറക്ടറും പ്രസിഡന്റുമായ രോഹിത് സൂരി വ്യക്തമാക്കി. “ഐ പേസ്“ ജാഗ്വറിന്റെ ഇന്ത്യയിലെ വളർച്ചയിൽ നാഴികകല്ലായി മാറും. കമ്പനിയുടെ ഇലക്ട്രിഫൈഡ് ഫ്യൂച്ചറിലേക്കുള്ള മാറ്റമായിരിക്കുമിതെന്നും അദ്ദേഹം കൂട്ടിച്ചേർത്തു.\nത്രസിപ്പിക്കുന്ന ഫിറൻസെ റെഡ് നിറത്തിലുള്ള എച്ച്എസ്ഇ വേരിയന്റാണ് ഇന്ത്യയിലെത്തിയിരിക്കുന്ന ഐ പേസ്. 90കെഡബ്ല്യുഎച്ച് ലിഥിയം ബാറ്ററി, 294 കെഡബ്ല്യൂ പവൗർ, 696 എൻഎം ടോർക്ക് ,4.8 സെക്കന്റ് കൊണ്ട് പൂജ്യത്തിൽ നിന്ന് മണിക്കൂറിൽ നൂറ് കിലോമീറ്റർ വേഗതയിലേക്ക് മാറാനുള്ള ശേഷി എന്നിവ സവിശേഷതകളാണ്.\nഐ പേസ് ആദ്യമായി നിരത്തിലിറക്കിയതിന് ശേഷം 80 ഗ്ലോബൽ അവാർഡുകളും വിവിധ അംഗീകാരങ്ങളും നേടാനായിട്ടുണ്ട്. വേൾഡ് കാർ ഓഫ് ദ ഇയർ, വേൾഡ് കാർ ഡിസൈൻ ഓഫ് ദ ഇയർ, വേൾഡ് ഗ്രീൻ കാർഡ് 2019 എന്നീ അംഗീകാരങ്ങൾ അഭിമാനകരമായ ചില നേട്ടങ്ങളാണ്. കഴിഞ്ഞ 15 വർഷത്തെ വേൾഡ് കാർ ടൈറ്റിൽ ചരിത്രത്തിൽ മൂന്ന് വിഭാഗത്തിലും ഒരേ സമയത്ത് അവാർഡ് ലഭിക്കുന്ന ആദ്യ കാറും ഐ പേസ് ആണ്. ഇലക്ട്രിക് ആഡംബര എസ് യുവികളിൽ ഏറ്റവും മികച്ചത് ഐ പേസ് ആണെന്നത് ഈ നേട്ടങ്ങൾ സാക്ഷ്യപ്പെടുന്നതാണ്.\nയുഎഇയിൽ ഇതുവരെ 8.3 ലക്ഷത്തിലേറെ പേർക്കു കൊറോണ വാക്സീൻ നൽകി


" ബ്ലാസ്റ്റേഴ്സിന്റെ സെമി സാധ്യത തുലാസിൽ , ഇത് ആരാധകരുടെ ചങ്കിൽ തീ കോരിയിട്ട തോൽവി" - Goal Malayalam Sports\n” ബ്ലാസ്റ്റേഴ്സിന്റെ സെമി സാധ്യത തുലാസിൽ , ഇത് ആരാധകരുടെ ചങ്കിൽ തീ കോരിയിട്ട തോൽവി”\nഐഎസ്എല്ലില് ഇന്നലെ നടന്ന മത്സരത്തില് കേരള ബ്ലാസ്‌റ്റേഴ്‌സിനെ തകര്‍ത്ത് ഹൈദരാബാദ് എഫ്‌സി. വിജയത്തോടെ സെമി ബര്‍ത്ത് ഉറപ്പാക്കുന്ന ആദ്യടീമായി ഹൈദരാബാദ്. തോല്‍വി ബ്ലാസ്‌റ്റേഴ്‌സിന്റെ പ്ലേ ഓഫ് പ്രതീക്ഷകള്‍ക്ക് തിരിച്ചടിയായി. വിജയം പ്രതീക്ഷിച്ചിറങ്ങിയ ബ്ലാസ്റ്റേഴ്സിന് വലിയ തിരിച്ചടിയാണ് തോൽവി നൽകിയത്. വിജയത്തിനായി കയ്യും മെയ്യും മറന്ന് പോരാടിയ ബ്ലാസ്റ്റേഴ്സിന്റെ മുന്നിൽ ഹൈദരാബാദ് ഗോൾ കീപ്പർ കട്ടി മാണിയും ഗോൾ പോസ്റ്റും വില്ലനായപ്പോൾ കേരള ടീമിന് തോൽവി സമ്മതിക്കേണ്ടി വന്നു.\nഒന്നിനെതിരേ രണ്ടു ഗോളുകള്‍ക്കായിരുന്നു ഹൈദരാബാദിന്റെ ജയം. ബര്‍ത്തലോമ്യു ഓഗ്‌ബെച്ചെ, ജാവിയര് സിവെറിയോ എന്നിവരാണ് ഹൈദരാബാദിനായി ഗോളുകള് സ്‌കോര് ചെയ്തത്. കളിയുടെ അധികസമയത്ത് വിന്‍സി ബാരെറ്റോയാണ് ബ്ലാസ്‌റ്റേഴ്‌സിന്റെ ആശ്വാസ ഗോള് നേടിയത്.ഈ സീസണിൽ ബ്ലാസ്റ്റേഴ്സിന്റെനാലാം തോൽവി ആയിരുന്നു ഇത്. പരിക്കും പ്രമുഖ താരങ്ങൾ കളിക്കാതിരുന്നതും തോൽവിക്ക് കാരണമായി തീർന്നു.\nOne for the history books for @HydFCOfficial as they qualify for the #HeroISL semi-finals for the first time ever 🙌🏻\nWho do you think will be the next to qualify? 👀#LetsFootball pic.twitter.com/55FU5PaIZU\n— Indian Super League (@IndSuperLeague) February 23, 2022\n17 മത്സരങ്ങൾ അവസാനിച്ചപ്പോൾ 27 പോയിന്റുമായി അഞ്ചാം സ്ഥാനത്താണ് കേരള ബ്ലാസ്റ്റേഴ്‌സ് .ഇനി മൂന്നു മത്സരങ്ങളാണ് ബ്ലാസ്റ്റേഴ്സിന് അവശേഷിക്കുന്നത്.ശനിയാഴ്‌ച ചെന്നൈയിന് എഫ്‌സി ബുധനാഴ്‌ച മുംബൈ സിറ്റി മാര്‍ച്ച് ആറിന് എഫ്‌സി ഗോവ എന്നീ ടീമുകളെ ആണ് ബ്ലാസ്റ്റേഴ്‌സ് നേരിടേണ്ടത്. മാര്‍ച്ച് രണ്ടിലെ ബ്ലാസ്റ്റേഴ്‌സ്- മുംബൈ സിറ്റി മത്സരം യഥാര്‍ത്ഥത്തിൽ ഒരു ക്വാര്‍ട്ടര് ഫൈനലായി മാറും. 17 മത്സരങ്ങളിൽ നിന്നും 28 പോയിന്റുമായി നാലാം സ്ഥാനത്താണ് മുംബൈ.ഇനിയുള്ള മത്സരങ്ങളിൽ എല്ലാം വിജയിച്ചാണ് മാത്രമേ ബ്ലാസ്റ്റേഴ്സിന്റെ പ്ലെ ഓഫ് സ്വപ്‌നങ്ങൾ പൂവണിയു.\nBartholomew Ogbeche and @JavierSiverio97 put their names on the scoresheet 🆚 @KeralaBlasters and confirmed @HydFCOfficial's #HeroISL 2021-22 𝐬𝐞𝐦𝐢-𝐟𝐢𝐧𝐚𝐥 𝐬𝐩𝐨𝐭 ✅#HFCKBFC #LetsFootball #HyderabadFC #KeralaBlastersFC #ISLRecap pic.twitter.com/iDC8Q4zccK\nബ്ലാസ്റ്റേഴ്‌സിന്‍റെ സെമിപ്രവേശത്തിന് ഏറ്റവും അധികം ഭീഷണി ഉയര്‍ത്തുന്ന മുംബൈ സിറ്റിക്ക് എഫ്‌സി ഗോവ, ഹൈദരാബാദ് എഫ്‌സി ടീമുകളെയാണ് നേരിടേണ്ടത്. മുംബൈയുടെ ഗ്രൂപ്പ് മത്സരങ്ങള് മാര്‍ച്ച് അഞ്ചിന് അവസാനിക്കും. അതിന് തൊട്ടടുത്ത ദിവസമാണ് ഗോവയ്ക്കെതിരെ ബ്ലാസ്റ്റേഴ്‌സിന്‍റെ അവസാന ഗ്രൂപ്പ് മത്സരം. നാലാം സ്ഥാനത്തുള്ള മുംബൈ അഞ്ചാം സ്ഥാനത്തുള്ള കേരള ബ്ലാസ്റ്റേഴ്‌സ് 26 പോയിന്റുമായി ആറാം സ്ഥാനത്തുള്ള ബംഗളുരു എന്നിവരാണ് പ്ലെ ഓഫിലേക്കുള്ള ഒരു സ്പോട്ടിനായി മത്സരിക്കുനന്ത്. ബംഗളുരുവിനു ഇനി രണ്ടു മത്സരങ്ങളാണ് അവശേഷിക്കുന്നത് .\n35 പോയിന്റുമായി സെമിയിൽ സ്ഥാനമുറപ്പിച്ചു ഹൈദരാബാദിന് പിന്നിൽ 31 പോയിന്റുമായി ജാംഷെഡ്പൂര് രണ്ടാമതും 30 പോയിന്റുമായി മോഹൻ ബഗാൻ മൂന്നാം സ്ഥാനത്തുമാണ്. ജാംഷെഡ്പൂരിനും ബഗാനും നാല് മത്സരങ്ങൾ വീതം അവശേഷിക്കുന്നുണ്ട്.അത്കൊണ്ട് തന്നെ നാലാമത്തെ സെമി സ്പോട്ടിനെയാണ് കടുത്ത മത്സരം നടക്കുന്നത്.ബ്ലാസ്റ്റേഴ്‌സിന്‍റെ സെമിപ്രവേശം മുംബൈ, ബെംഗളൂരു ടീമുകളുടെ പ്രകടനം അനുസരിച്ചാകും.\nകഴിഞ്ഞ കുറച്ചു മത്സരങ്ങളിലായി ബ്ലാസ്റ്റേഴ്‌സ് അത്ര മികച്ച പ്രകടനമാണ് പുറത്തെടുക്കുന്നത്. അവസാനമായി കളിച്ച അഞ്ചു മത്സരങ്ങളിൽ നിന്നും രണ്ടു ജയമാ മാത്രമാണ് നേടാനായത്. രണ്ടു മത്സരങ്ങളിൽ പരാജയപ്പെടുകയും ഒരു മല്സരം സമനിലയിൽ ആവുകയും ചെയ്തു. ഇനിയുള്ള മത്സരങ്ങളിൽ കൂടുതൽ കരുത്ത് പുറത്തെടുത്താൽ മാത്രമേ പ്ലെ ഓഫ് എന്ന ലക്ഷ്യം നിറവേറ്റാൻ സാധിക്കുകയുള്ളു. ഈസീസണിലെ ഏറ്റവും മികച്ച പ്രതിരോധ നിര ബ്ലാസ്റ്റേഴ്സിന്റെ തന്നെയായിരുന്നു. എന്നാൽ ആ പ്രതിരോധ നിരയുടെ പിഴവുകളിൽ നിന്നാണ് ബ്ലാസ്റ്റേഴ്‌സ് പല ഗോളുകൾ വഴങ്ങിയതും തോൽവി ഏറ്റുവാങ്ങിയതും. ഞങ്ങൾ അവസാനം വരെ പോരാടും തോൽവിക്ക് ശേഷം കൂടുതൽ കരുത്തോടെ തിരിച്ചുവരുമെന്ന ബ്ലാസ്റ്റേഴ്‌സ് പരിശീലകന്റെ വാക്കിൽ വിശ്വാസമർപ്പിച്ചിരിക്കുകയാണ് ബ്ലാസ്റ്റേഴ്‌സ് ആരാധകർ.\n” ഞങ്ങളുടെ മുന്നിൽ ഇനിയും മൂന്ന് മത്സരങ്ങളുണ്ട് പോയിന്റ് ടേബിളിൽ മുന്നേറാൻ ഞങ്ങൾക്കാവും” ; കേരള ബ്ലാസ്റ്റേഴ്‌സ് പരിശീലകൻ


CHOCOLATE FOR LAMB | ആട്ടിന്‍കുട്ടികള്‍ക്ക് ഭാരം വയ്പിക്കുന്ന ചോക്ലേറ്റ് കണ്ടുപിടിച്ചു! - Malayalivartha.com Widgets Magazine\nആട്ടിന്‍കുട്ടികള്‍ക്ക് ഭാരം വയ്പിക്കുന്ന ചോക്ലേറ്റ് കണ്ടുപിടിച്ചു!\n12 JUNE 2019 05:02 PM IST\nബിഹാര് കൃഷിവകുപ്പ് ആട്ടിന്‍കുട്ടികള്‍ക്കുള്ള ചോക്ലേറ്റ് കണ്ടുപിടിച്ചു.\nഅവിടത്തെ ശാസ്ത്രഞ്ജനായ ധര്‍മേന്ദ്ര കുമാറാണ് ഇത് കണ്ടുപിടിച്ചത്.\nമെംനെയ്കാ ചോക്ലേറ്റ് എന്നാണ് ഏറെ സവിശേഷതകളുള്ള ഈ ചോക്ലേറ്റിന്റെ പേര്.\nഈ കണ്ടുപിടുത്തത്തിലെത്താന് രണ്ടു വര്‍ഷത്തെ പരിശ്രമം വേണ്ടിവന്നു. പ്രോട്ടീനും ധാതുപദാര്‍ത്ഥവും കൊണ്ട് ആരോഗ്യ സമ്പന്നമാണ് ഈ ചോക്ലേറ്റ്.\nഅമ്മയാടില് നിന്നും പാല് ലഭിക്കാത്ത ആട്ടിന് കുട്ടികള്‍ക്ക് ഈ ചോക്ലേറ്റ് പൗഡര് രണ്ടാഴ്ച കലക്കി നല്‍കിയാല് മതിയെന്നാണ് അദ്ദേഹം പറയുന്നത്.\nഈ ചോക്ലേറ്റ് കഴിക്കുന്ന ആട്ടിന്‍കുട്ടിക്ക് ഒരു ദിവസം 40 മുതല് 50 ഗ്രാം വരെ ഭാരം വയ്ക്കുമെന്നും അദ്ദേഹം വ്യക്തമാക്കി.\nഒരു കിലോ ചോക്ലേറ്റിന്റെ വില 60 രൂപയാണ്. പേറ്റന്റ് ലഭിച്ചാല് ഉടന് തന്നെ ഈ ചോക്ലേറ്റ് വിപണിയിലെത്തും.\nആലപ്പുഴയിൽ കൊവിഡ് 19 നിരീക്ഷണത്തിലായിരുന്ന യുവാവ് മരിച്ചു (9 minutes ago)\n62 പേര്‍ക്ക് കൂടി കൊവിഡ്; ജയിലില് കഴിയുന്ന രണ്ട് പേര്‍ക്കും ഒരു ആരോഗ്യ പ്രവര്‍ത്തകയ്ക്കുംഎയര് ഇന്ത്യയുടെ ക്യാബിന് ക്രൂവിലെ രണ്ടുപേര്‍ക്കും ഇന്ന് കോവിഡ് സ്ഥിരീകരിച്ചു; 10 പേര്‍ക്ക് രോഗം ഭേദമായി (11 minutes ago)\n36 കോട്ടകളുടെ അധിപനായ ജോഗി, വിശ്രമിക്കാത്ത ജനകീയന്; രാഷ്ട്രീയ അതികായന്‍മാര് വിടവാങ്ങി (30 minutes ago)\nശരീരത്തില് മാന്തിയ പാടുകള്; 48 മണിക്കൂറിനുള്ളില് ഒരു കിണറ്റില് കണ്ടെത്തിയത് ഒന്‍പത് മൃതദേഹങ്ങള് (49 minutes ago)


‘ഒരുപാട് പേർ എന്നോട് മോശമായി സംസാരിച്ചു . അഭിനയം നിർത്തുന്നതാണ് നല്ലതെന്നും പറഞ്ഞു - ബാബു ആന്റണി - metromatinee.com Lifestyle Entertainment & Sports\nമലയാള സിനിമയിൽ ഒരു ആക്ഷൻ ഹീറോ പരിവേഷത്തിലേക്ക് ഉയർന്നേക്കുമായിരുന്ന നടനായിരുന്നു ബാബു ആന്റണി. അദ്ദേഹത്തിന്റെ ആകാരവും ചെയ്ത സിനിമകളുടെ പശ്ചാത്തലവും ഏകദേശം അത്തരത്തിലുള്ളതുമായിരുന്നു. എന്നാൽ സഹനടനായി മാത്രം നിലനിന്നു പെട്ടെന്നൊരുനാൾ സിനിമയിൽ നിന്നും കാണാതായ ആളായി ബാബു ആന്റണി.\nകായംകുളം കൊച്ചുണ്ണിയിലെ തങ്ങൾക്ക് കിട്ടിയ സ്വീകാര്യതയും അദ്ദേഹത്തിന്റെ പ്രകടനവും കണ്ട ഓരോ സിനിമ പ്രേമിയും തിരിച്ചറിഞ്ഞിട്ടുണ്ടാവും മലയാള സിനിമ വേണ്ട വിധം ഉപയോഗിക്കാതെ പോയ ഒരു അഭിനയ പ്രതിഭയാണ് ബാബു ആന്റണിയെന്നു. ഇത്രയും കാലത്തെ സിനിമ അനുഭവങ്ങൾ പങ്കു വൈകുകയാണ് ബാബു ആന്റണി .\n‘സിനിമയുടെ ക്ലൈമാക്സ് ഭാഗം ചിത്രീകരിച്ചത് ശ്രീലങ്കയിൽ വെച്ചാണ്. ആദ്യമൊക്കെ എല്ലാം നന്നായി തന്നെ പോയി. എന്നാല് അടുത്തദിവസങ്ങളിൽ കാലാവസ്ഥ മോശമാകാൻ തുടങ്ങി. മഴയുള്ള ഒരു രംഗത്തില് നിവിന് അപകടംപറ്റി. അങ്ങനെ കുറച്ച് നാൾ താമസം വന്നു. അതിന്റെ ഫലം സിനിമയിൽ നന്നായി വരുകയും ചെയ്തു.’–ബാബു ആന്റണി പറഞ്ഞു.\n‘ഒരുപാട് പേർ എന്നോട് മോശമായി സംസാരിച്ചിട്ടുണ്ട്. അഭിനയം നിർത്തുന്നതാണ് നല്ലതെന്ന് പറഞ്ഞ സാഹചര്യങ്ങളൊക്കെയുണ്ട്. എന്നാല് അതൊന്നും വകവെക്കാതെ പിടിച്ചു നിന്നു, തിരിച്ചുവന്നു. അതിനൊക്കെ കാരണം നിങ്ങളുടെ എല്ലാവരുടെയും പിന്തുണയാണ്.’–ബാബു ആന്റണി പറഞ്ഞു.\nതമിഴിലെ ബ്രഹ്മാണ്ഡസംവിധായകൻ ശങ്കര്, ബാബു ആന്റണിയുടെ അടുത്തസുഹൃത്താണ്. അദ്ദേഹത്തിന്റെ നായക് എന്ന സിനിമയിൽ ബാബു ആന്റണി അഭിനയിച്ചിട്ടുണ്ട്. തന്റെ ആദ്യത്തെ തമിഴ് സിനിമയായ സൂര്യനിൽ അസോഷ്യേറ്റ് സംവിധായകനായിരുന്നു ശങ്കറനെന്ന് ബാബു ആന്റണി പറയുന്നു. 32 വർഷത്തിനിടയിൽ സിനിമയിൽ ഒരുപാട് ബന്ധങ്ങളുണ്ടെങ്കിലും അതൊന്നും തനിക്കായി ഉപയോഗിച്ചിട്ടില്ലെന്ന് ബാബു ആന്റണി വ്യക്തമാക്കി. വേഷത്തിന് വേണ്ടി അവരെ വിളിച്ചാൽ സ്നേഹം കൊണ്ട് അവർ അവസരം നൽകുമെന്നും എന്നാൽ അങ്ങനെ ചെയ്യാൻ തന്റെ മനസ്സിന് തോന്നാറില്ലെന്നും അദ്ദേഹം പറയുന്നു.\nഎന്നാൽ സിനിമയിൽ നിന്നും ഒരുപാട് നാൾ മാറിനിന്നപ്പോൾ പണ്ട് ഒരുമിച്ച് പ്രവർത്തിച്ച സുഹൃത്തുക്കളായ സിനിമാപ്രവർത്തകരോട് അവസരം ചോദിച്ചിരുന്നതായി അദ്ദേഹം വെളിപ്പെടുത്തി. ആരും തന്നെ സഹായിച്ചില്ലെന്നും ഇപ്പോൾ അവരുടെയൊന്നും സഹായമില്ലാതെ വീണ്ടും സിനിമയിലെത്താൻ കഴിഞ്ഞെന്നും ബാബു ആന്റണി പറഞ്ഞു.\nഗ്രാൻഡ്മാസ്റ്റര്, എസ്ര, ഇടുക്കി ഗോള്‍ഡ് എന്നീ സിനിമകളിലും ബാബു ആന്റണി അഭിനയിച്ചിരുന്നു. 22 വർഷങ്ങളോളം സഹതാരമായി ജോലി ചെയ്തുവെന്നും അദ്ദേഹം പറഞ്ഞു. ഇപ്പോൾ പതിനഞ്ച് വര്‍ഷത്തിന് ശേഷം അദ്ദേഹമൊരു മുഴുനീള നായകകഥാപാത്രത്തെ അവതരിപ്പിക്കാൻ പോകുകയാണ്. ഒമർലുലു സംവിധാനം ചെയ്ത പവർസ്റ്റാറിൽ ആക്ഷൻ ഹീറോ ആയാകും ബാബു ആന്റണി എത്തുക.\nbabu antony in omar lulu’s next\n‘സിനിമാ ജീവിതത്തിൽ ഇതുവരെ ഒഡീഷനിൽ പങ്കെടുത്തിട്ടില്ല. അതൊരു അത്ഭുതമായാണ് എനിക്ക് തോന്നുന്നത്. മാത്രമല്ല ഇൻഡസ്ട്രിയുടെ നിയമങ്ങളൊന്നും ഞാൻ പിന്തുടരാറില്ല. എനിക്ക് സെക്രട്ടറിയോ മാനേജറോ ഇല്ല. സിനിമയിൽ ഗോഡ്ഫാദറും ഫാൻസ് അസോസിഷേനും ഇല്ല. നിങ്ങളോടൊക്കെ നേരിട്ട് ബന്ധപ്പെടാനാണ് എനിക്ക് ഇഷ്ടം.–ബാബു ആന്റണി പറഞ്ഞു.\nbabu antony about his film career\nRelated Topics:Babu Antony, film career\nമമ്മൂട്ടിയെ നായകനാക്കി രമേശ് പിഷാരടി ഒരുക്കുന്ന ചിത്രം പ്രഖ്യാപിച്ചു – ഗാനഗന്ധർവൻ !!!


പ്രതിരോധ കുത്തിവെപ്പില്ല; എട്ടുവര്‍ഷത്തിനിടെ നഷ്ടമായത് 32 ജീവന് | Vaccination| diphtheria death in malappuram| Malappuram| health\nപ്രതിരോധ കുത്തിവെപ്പില്ല; എട്ടുവര്‍ഷത്തിനിടെ നഷ്ടമായത് 32 ജീവന്\nSep 19, 2015, 03:00 AM IST\nമലപ്പുറം: ജില്ല പ്രതിരോധ കുത്തിവെപ്പിനോട് മുഖംതിരിച്ചപ്പോള് എട്ടുവര്‍ഷത്തിനിടെ ജീവന് നഷ്ടപ്പെട്ടത് 32 കുട്ടികള്‍ക്ക്. കുത്തിവെപ്പുകൊണ്ട് തടയാവുന്ന ഡിഫ്തീരിയ, ടെറ്റ്‌നസ്, അഞ്ചാംപനി തുടങ്ങിയവ ബാധിച്ചാണ് ചുരുങ്ങിയകാലയളവില് ഇത്രയും കുട്ടികള് മരിച്ചത്. ആകെ 5,996 പേര്‍ക്കാണ് കുത്തിവെപ്പെടുക്കാത്തതിനാല് വിവിധരോഗങ്ങള് പിടിപെട്ടത്. ഇത്തവണ മൂന്നുകുട്ടികള്‍ക്ക് ഡിഫ്തീരിയ ബാധിച്ചതുള്‍പ്പെടെയാണിത്. രണ്ടുപേര് രോഗംബാധിച്ച് മരിക്കുകയുംചെയ്തു.\nരണ്ടുവയസിനും അഞ്ച് വയസിനുമിടയ്ക്ക് കുഞ്ഞുങ്ങള്‍ക്ക് നല്‍കേണ്ട വാക്‌സിനുകള് കൃത്യമായി നല്‍കാന് പലരും തയ്യാറാകാത്തത് മാത്രമാണ് ഇതിനുകാരണം. ഈ മാസം ഡിഫ്തീരിയ ബാധിച്ചു മരിച്ച രണ്ടുകുട്ടികളുള്‍പ്പെടെ നാല് പേര്‍ക്കാണ് എട്ടു വര്‍ഷത്തിനിടെ ഇതേരോഗം പിടിപെട്ട് ജീവന് നഷ്ടമായത്. ആകെ 37 പേര്‍ക്ക് രോഗം സ്ഥിരീകരിച്ചിട്ടുണ്ട്.\nഇക്കാലയളവില് 14 പേരാണ് ടെറ്റനസ് ബാധിച്ച് മരിച്ചത്. ഇതില് ജനിച്ച് ദിവസങ്ങള്‍ക്കകമാണ് ഒരുകുഞ്ഞ് മരിച്ചത്. ഗര്‍ഭിണിയായിരിക്കുന്ന സമയത്ത് അമ്മ കുത്തിവെപ്പെടുക്കാത്തതാണ് കാരണം. ആകെ 61 പേര്‍ക്കാണ് രോഗംബാധിച്ചത്. അഞ്ചാംപനി ബാധിച്ച് എട്ടുവര്‍ഷത്തിനിടെ മരിച്ചത് 13 കുട്ടികള്. ആകെ 5,741 പേര്‍ക്ക് രോഗംബാധിച്ചു. കുത്തിവെപ്പ് കൃത്യമല്ലാത്തതു തന്നെയാണ് 156 പേര്‍ക്ക് വില്ലന്‍ചുമ ബാധിക്കാനും കാരണം.\nഅശ്രദ്ധയും വസ്തുതകള് മനസിലാക്കാന് തയ്യാറാകാത്തതുമാണ് ഇത്തരം രോഗങ്ങളെ വിളിച്ചുവരുത്തുന്നത്. കുത്തിവെപ്പെടുക്കാന് വിസമ്മതിക്കുന്നവര്‍ക്കായി പദ്ധതികള് പലത് നടപ്പാക്കിയ ആരോഗ്യവകുപ്പും തോല്‍വി സമ്മതിച്ചു. സംസ്ഥാനത്ത് കുത്തിവെപ്പെടുക്കുന്നതില് ഏറ്റവുംപിറകില് ഇടംപിടിച്ച മലപ്പുറത്ത് 'മിഷന് ഇന്ദ്രധനുസ്' പ്രതിരോധ കുത്തിവെപ്പ് ക്യാമ്പും സംഘടിപ്പിച്ചു. നാലുമാസത്തെ പരിശ്രമംകൊണ്ടും മുഴുവന്‍പേര്‍ക്കും കുത്തിവെപ്പ് നല്‍കാനായില്ല. മിഷന് ഇന്ദ്രധനുസ് വീണ്ടും നടപ്പാക്കുന്നതിന് തീരുമാനങ്ങളൊന്നുമുണ്ടായിട്ടില്ല.


ഹലാല് വിവാദം കേരളത്തിന്റെ മതസൗഹാര്‍ദം തകര്‍ക്കാനുള്ള നീക്കത്തിന്റെ ഭാഗമെന്ന് സി.പി.എം – Utharadesam\nതിരുവനന്തപുരം: ഹലാല് വിവാദത്തില് ബിജെപി പ്രചരണങ്ങള്‍ക്കതിരെ സിപിഎം രംഗത്ത്. കേരളത്തിന്റെ മതസൗഹാര്‍ദം തകര്‍ക്കാനുള്ള നീക്കത്തിന്റെ ഭാഗമാണ് ഹലാല് വിരുദ്ധ വിവാദമെന്ന് പോളിറ്റ്ബ്യൂറോ അംഗം കോടിയേരി ബാലകൃഷ്ണന് പറഞ്ഞു. ഇത്തരം പ്രചാരണം കേരളത്തിന് ഗുണം ചെയ്യില്ലെന്നും ബി.ജെ.പിക്കുള്ളില് വിഷയത്തില് ആശയക്കുഴപ്പമുണ്ടെന്നും കോടിയേരി പറഞ്ഞു.\nഅതിനിടെ ബിജെപി വര്‍ഗീയപരമായി ഉയര്‍ത്തിക്കൊണ്ടുവന്ന ഹലാല് വിവാദം സാമൂഹ്യ പ്രശ്‌നമാക്കി രാഷ്ട്രീയ പ്രചരണമാക്കാനാണ് സിപിഎം തീരുമാനം. ബിജെപി ഉയര്‍ത്തിക്കൊണ്ടുവന്ന വിവാദത്തിനെതിരെ ശക്തമായ പ്രചാരണ പരിപാടികള്‍ക്ക് സി.പി.എം തുടക്കം കുറിക്കും. വിവിധ കേന്ദ്രങ്ങളില് ഫുഡ് ഫെസ്റ്റിന് ഡിവൈഎഫ്‌ഐ തീരുമാനിച്ചിട്ടുണ്ട്.\nകേരളത്തില് ഏത് ഭക്ഷണവും കഴിയ്ക്കുന്നതിന് ഒരു തടസവുമില്ലെന്ന് കഴിഞ്ഞദിവസം സി.പി.എം. ആക്ടിംഗ് സെക്രട്ടറി എ. വിജയരാഘവന് പ്രതികരിച്ചിരുന്നു. അതേസമയം ഹലാല് വിവാദം ഉയര്‍ന്ന ശേഷം കേരളത്തില് ഹലാല് ബോര്‍ഡുകളും ഹോട്ടലുകളും വര്‍ധിച്ചെന്നാണ് കെ സുരേന്ദ്രന് പറയുന്നത്.\nമികച്ച കഥയ്ക്കുള്ള ഒ.വി. വിജയന് സാഹിത്യപുരസ്‌കാരം അംബികാസുതന് മാങ്ങാടിന്\nസി.പി.എം. ജില്ലാ കമ്മിറ്റിക്ക് ഒരുങ്ങുന്നത് ഹൈടെക്ക് ഓഫീസ്; ഉദ്ഘാടനം ഡിസംബര് 26ന്


പിണറായി വിജയൻ പൗരത്വ സമരത്തിന്റെ ഒറ്റുകാരനെന്ന് പ്രതിപക്ഷ നേതാവ് രമേശ് ചെന്നിത്തല | Ramesh Chennithala criticizes CM Pinarayi Vijayan on CAA joint protest\nIdukki, First Published 26, Feb 2020, 6:31 PM IST\nഒരു തരത്തിലുള്ള പ്രതിഷേധങ്ങളും പാടില്ല എന്ന സമീപനത്തോട് യോജിപ്പില്ലെന്ന് പറഞ്ഞ അദ്ദേഹം, കലാലയങ്ങളിൽ നടക്കുന്ന അക്രമവും വിധ്വംസക പ്രാവർത്തനങ്ങളും തടയണമെന്നും പറഞ്ഞു. ഹൈക്കോടതി വിധിക്കെതിരെ കെഎസ്‌യു അപ്പീൽ നൽകണമെന്നും രമേശ് ചെന്നിത്തല ആവശ്യപ്പെട്ടു.\nഇടുക്കി: മുഖ്യമന്ത്രി പിണറായി വിജയൻ, കേന്ദ്ര സർക്കാരിന്റെ പൗരത്വ ഭേദഗതി നിയമത്തിനെതിരായ സമരത്തിന്റെ ഒറ്റുകാരനാണെന്ന് പ്രതിപക്ഷ നേതാവ് രമേശ് ചെന്നിത്തല. കെഎസ്‌യു സംഘടിപ്പിച്ച ഭരണഘടനാ സംരക്ഷണ റാലിയും വിദ്യാർത്ഥി സമ്മേളനവും ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. പൗരത്വ ഭേദഗതി നിയമത്തിനെതിരായ സംയുക്ത സമരത്തിന്റെ കടയ്ക്കൽ കത്തിവച്ചത് മുഖ്യമന്ത്രി പിണറായി വിജയനാണെന്നും അദ്ദേഹം കുറ്റപ്പെടുത്തി.\nകലാലയങ്ങളിൽ പഠിപ്പുമുടക്ക് സമരം അടക്കം വിലക്കിയ കേരള ഹൈക്കോടതി വിധിയെ രമേശ് ചെന്നിത്തല വിമർശിച്ചു. സമരം ചെയ്യാനുള്ള അവകാശം ഭരണഘടന നൽകിയിട്ടുണ്ട്. പ്രതിഷേധിക്കാനും പഠിപ്പു മുടക്കാനും വിദ്യാർത്ഥികൾക്കും വിദ്യാർത്ഥി സംഘടനകൾക്കും അവകാശമുണ്ടെന്ന് ചെന്നിത്തല പറഞ്ഞുയ പ്രതിഷേധിക്കാനുള്ള അവകാശം ഭരണഘടന ഉറപ്പ് നൽകുന്നു. ചില സമയങ്ങളിൽ പഠിപ്പ് മുടക്ക് വേണ്ടി വരും.\nCAA joint protest\n'കാറിന്റെ അടിയില് കയറിയില്ലായിരുന്നെങ്കില് സിഒടി നസീറിന് ടിപിയുടെ അവസ്ഥയുണ്ടായേനെ'\nമസാല ബോണ്ട് വില്‍ക്കുന്നത് കാനഡക്കാര് മാത്രമെങ്ങനെ അറിഞ്ഞുവെന്ന് ചെന്നിത്തല


Wednesday, July 08, 2020 08:14:06 AM\nസ്വന്തം ലേഖകൻ: കറുത്ത വർഗക്കാരനായ ജോർജ് ഫ്ലോയ്ഡിനെ ശ്വാസംമുട്ടിച്ചു കൊന്ന സംഭവത്തിൽ പൊലീസ് ഉദ്യോഗസ്ഥനെ കസ്റ്റഡിയിൽ എടുത്തു. മിനിയപ്പലിസ് പൊലീസ് ഓഫിസർ ഡെറിക് ചൗവിനെയാണ് ഗുരുതര വകുപ്പുകൾ ചേർത്തു കസ്റ്റഡിയിൽ എടുത്തത്. കൊലപാതകം, നരഹത്യ ഉൾപ്പെടെയാണ് ഡെറിക്കിനെതിരെ ചുമത്തിയിരിക്കുന്നതെന്നു ഹെന്നപിൻ കൗണ്ടി പ്രോസിക്യൂട്ടർ മൈക്ക് ഫ്രീമാൻ മാധ്യമങ്ങളോടു പറഞ്ഞു.\nതിങ്കളാഴ്ചയാണു സൗത്ത് മിനിയപ്പലിസിൽ, ജോർജ് ഫ്ലോയ്ഡിനെ പൊലീസ് നിലത്തുകിടത്തി കഴുത്തിൽ കാൽമുട്ടമർത്തി കൊലപ്പെടുത്തിയത്. തിങ്കളാഴ്ച വൈകിട്ടു പൊലീസ് കാറിൽ നിന്നിറക്കി നിലത്തിട്ടു കഴുത്തിൽ കാൽമുട്ടൂന്നിനിന്നു ശ്വാസം മുട്ടിച്ചപ്പോഴാണു ജോർജ് ഫ്ലോയ്ഡ് മരിച്ചത്.\nവേദനക്കുന്നുവെന്നും ശ്വാസം മുട്ടുന്നെന്നും വെള്ളം വേണമെന്നും ജോർജ് കരഞ്ഞപേക്ഷിച്ചിട്ടും5മിനിട്ടോളം പൊലീസ് ബലം പ്രയോഗിച്ചു. ഷർട്ടഴിച്ചു വിലങ്ങണിയിച്ചിരുന്നയാളുടെ മേലായിരുന്നു അതിക്രമം. ഏതാനും നിമിഷങ്ങൾക്കുള്ളിൽ ചലനമറ്റ ജോർജിനെ ആംബുലൻസിൽ ആശുപത്രിയിലെത്തിച്ചതിനു പിന്നാലെ മരണം സംഭവിച്ചു.\nകറുത്ത വർഗക്കാരനെതിരായ അതിക്രമത്തിൽ യുഎസിലാകെ പ്രതിഷേധം ഇരമ്പുകയാണ്. ‘എനിക്കു ശ്വാസം മുട്ടുന്നു’ എന്ന ജോർജിന്റെ നിലവിളി കറുത്തവർഗക്കാരുടെ പുതിയ മുദ്രാവാക്യമായി. മിനസോഡയുടെ തലസ്ഥാന നഗരമായ സെന്റ് പോളിലേക്കും സംഘർഷം വ്യാപിച്ചു.\nപ്രതിഷേധ കേന്ദ്രമായ തേഡ് പ്രീസിൻക്റ്റ് പൊലീസ് സ്റ്റേഷൻ കെട്ടിടത്തിനു പ്രക്ഷോഭകർ തീയിട്ടു. ഇവിടെ നിന്നു പൊലീസുകാരെ നേരത്തെ ഒഴിപ്പിച്ചിരുന്നു. വെള്ളിയാഴ്ച രാവിലെ പ്രക്ഷോഭം റിപ്പോർട്ട് ചെയ്യുന്നതിനിടെ സിഎൻഎൻ റിപ്പോർട്ടർ ഒമർ ജിംനസിനെ പൊലീസ് അറസ്റ്റ് ചെയ്തു വിലങ്ങുവച്ചു കൊണ്ടുപോയി. സിഎൻഎന്നിന്റെ മറ്റു2മാധ്യമപ്രവർത്തകർ കൂടി അറസ്റ്റിലായിട്ടുണ്ട്. മിനിയപ്പലിസിൽ റെയിൽ ഗതാഗതവും ബസ് സർവീസും ഞായറാഴ്ച വരെ നിർത്തിവച്ചു.\nപ്രതിഷേധക്കാരോട് വളരെ മോശമായ സമീപനമാണ് ട്രംപ് സ്വീകരിച്ചിരിക്കുന്നത്. പ്രതിഷേധക്കാരെ കൊള്ളക്കാരെന്ന് വിളിച്ച ട്രംപ് ഇത്തരത്തില് പ്രതിഷേധം തുടര്‍ന്നാല് വെടിവെച്ച് കൊല്ലുമെന്നും ഭീഷണി മുഴക്കിയിരുന്നു. പ്രക്ഷോഭകരെ അക്രമികൾ എന്നു വിശേഷിപ്പിച്ച ട്രംപ്, സംസ്ഥാനത്തു ഭരണ നേതൃത്വമില്ലെന്നും വിമർശിച്ചു. സംസ്ഥാനം ആവശ്യപ്പെട്ടാൽ സൈന്യത്തെ ഇറക്കുമെന്നും ട്രംപ് ട്വീറ്റ് ചെയ്തിട്ടുണ്ട്.


മുൻ ചെങ്കള പഞ്ചായത്ത് മെമ്പർ പി.ആമു പൈക്ക അന്തരിച്ചു – Utharadesam\nSeptember 24, 2020 Published Time: 10:17 PM\nപൈക്ക: പൗര പ്രമുഖനും മുൻ ചെങ്കള പഞ്ചായത്ത് മെമ്പറുമായ പൈക്കയിലെ പി.എം.ആമു (മാമുഞ്ഞി-82) അന്തരിച്ചു. പൈക്കയുടെ സമൂഹ്യ-സാംസ്കാരിക മത-രാഷ്ടീയ വികസന-വിദ്യഭ്യാസ രംഗത്ത് നിറ സാന്നിദ്ധ്യമായിരുന്നു.\nമുസ്ലിം ലീഗ് പൈക്കം ശാഖാ പ്രസിഡണ്ട്, ദുബായ്-പൈക്ക ജമാഅത്ത് കമ്മിറ്റി പ്രസിഡണ്ട്, പൈക്കം മണവാട്ടി മഖാം കമ്മിറ്റി പ്രസിഡണ്ട് എന്നീ സ്ഥാനങ്ങൾ വഹിച്ചിരുന്നു.\nദുബായ് കെ.എം.സി.സി യിലും വിവിധ സ്ഥാനങ്ങളിൽ പ്രവർത്തിച്ചിരുന്നു.\nമക്കൾ: പി.എം.സുബൈർ (ഗൾഫ്)\nഎൻ.എ. അബ്ദുല്ല, മൈമൂന\nപരേതനായ മുഹമ്മദ് കുഞ്ഞി.\nപി.എം.ഷാഫി, സുഹ്റ, പരേതരായ പി.എം.അബ്ദുല്ല, പി.എം. മഹമൂദ്, പി.എം.മൊയ്തു, നഫീസ


വനിതാ ടി20 ലോകകപ്പ്: ഇംഗ്ലണ്ടിനെ തകര്‍ത്ത് ദക്ഷിണാഫ്രിക്ക - Malayalam MyKhel\n» വനിതാ ടി20 ലോകകപ്പ്: ഇംഗ്ലണ്ടിനെ തകര്‍ത്ത് ദക്ഷിണാഫ്രിക്ക\nUpdated: Monday, February 24, 2020, 9:00 [IST]\nപെര്‍ത്ത്: വനിതാ ടി20 ലോകകപ്പിലെ ഗ്രൂപ്പ് ബിയിലെ മത്സരത്തില് കരുത്തരായ ഇംഗ്ലണ്ടിനെ തകര്‍ത്ത് ദക്ഷിണാഫ്രിക്ക. ആറ് വിക്കറ്റിനാണ് ദക്ഷിണാഫ്രിക്കയുടെ ജയം. ആദ്യം ബാറ്റ് ചെയ്ത ഇംഗ്ലണ്ട് നിശ്ചിത ഓവറില് എട്ട് വിക്കറ്റ് നഷ്ടത്തില് 123 റണ്‍സെടുത്തപ്പോള് മറുപടിക്കിറങ്ങിയ ദക്ഷിണാഫ്രിക്ക 19.4 ഓവറില് നാല് വിക്കറ്റ് നഷ്ടത്തില് വിജയലക്ഷ്യം മറികടന്നു. ക്യാപ്റ്റന് ഡാനി വാന് നിക്കര്‍ക്കിന്റെയും (46) മരിസാനി കാപ്പിന്റെയും (38) പ്രകടനമാണ് ദക്ഷിണാഫ്രിക്കയ്ക്ക് കരുത്തായത്.\nനിക്കര്‍ക്ക് 51 പന്തില് രണ്ട് വീതം ഫോറും സിക്‌സും നേടിയപ്പോള് 33 പന്തില് ആറ് ഫോറാണ് നിക്കര്‍ക്ക് നേടിയത്. നിക്കര്‍ക്കാണ് കളിയിലെ താരം. അവസാന ഓവറില് മിഗ്നോന് ഡു പെരേസ് (18), സൂനി ലൂസ് (1) എന്നിവര് നടത്തിയ പ്രകടനവും വിജയത്തില് നിര്‍ണ്ണായകമായി. ഇംഗ്ലണ്ടിനുവേണ്ടി സോഫി എക്ലിസ്റ്റോണ് രണ്ട് വിക്കറ്റും ആനി ശ്രുബ്‌സോള്, സറാഹ് ഗ്ലെന് എന്നിവര് ഓരോ വിക്കറ്റും പങ്കിട്ടു.\nആദ്യം ബാറ്റ് ചെയ്ത ഇംഗ്ലണ്ട് നിരയില് നതാലി സ്‌കിവര് (50) ടോപ് സ്‌കോററായി. 41 പന്തില് അഞ്ച് ഫോറും ഒരു സിക്‌സുമാണ് സ്‌കിവര് നേടിയത്. ആമി ജോണിസ് (23), ഫ്രാന് വില്‍സന് (14)എന്നിവരാണ് മറ്റ് പ്രധാന സ്‌കോറര്‍മാര്. അഞ്ച് താരങ്ങള് രണ്ടക്കം കാണാതെ മടങ്ങി. ദക്ഷിണാഫ്രിക്കയ്ക്കുവേണ്ടി അയാബോങ്ക ഖാക്ക മൂന്ന് വിക്കറ്റും ഡാനി വാന് നിക്കര്‍ക്ക്, കാപ്പ് എന്നിവര് രണ്ട് വിക്കറ്റും പങ്കിട്ടു. ഷബ്‌നിം ഇസ്‌മൈല് ഒരു വിക്കറ്റും വീഴ്ത്തി.\nRead more about: womens t20 world cup 2020 t20 world cup cricket england south africa ടി20 ലോകകപ്പ് ക്രിക്കറ്റ് ഇംഗ്ലണ്ട് ദക്ഷിണാഫ്രിക്ക\nStory first published: Monday, February 24, 2020, 8:49 [IST]


ബലിപെരുന്നാള് ഇളവിനെതിരേ ഹരജി; സര്‍ക്കാര് ഇന്ന് സത്യവാങ്മൂലം നല്‍കണമെന്ന് സുപ്രിം കോടതി |\nബലിപെരുന്നാള് ഇളവിനെതിരേ ഹരജി; സര്‍ക്കാര് ഇന്ന് സത്യവാങ്മൂലം നല്‍കണമെന്ന് സുപ്രിം കോടതി\nന്യുഡല്‍ഹി: ബലി പെരുന്നാളിനോടനുബന്ധിച്ച് കേരളത്തില് കൊവിഡ് നിയന്ത്രണങ്ങള്‍ക്ക് ഇളവ് നല്‍കിയതിനെതിരെ സുപ്രിംകോടതിയില് ഹരജി. ഹരജി ഫയലില് സ്വീകരിച്ച സുപ്രിം കോടതി സംസ്ഥാന സര്‍ക്കാരിനോട് വിശദീകരണം തേടി.\nവിശദമായ സത്യവാങ് മൂലം ഇന്നുതന്നെ നല്‍കാനാണ് സുപ്രിം കോടതി അറിയിച്ചിരിക്കുന്നത്. അതേ സമയം വലിയ തോതില് ഇളവുകള് നല്‍കിയിട്ടില്ലെന്നും ചില മേഖലകളില് മാത്രമേ ഇളവുനല്‍കിയിട്ടുള്ളൂ എന്നുമാണ് സര്‍ക്കാര് വിശദീകരണം.\nകൊവിഡ് മാനദണ്ഡങ്ങള് പാലിക്കുന്നുണ്ട്.വലിയ തോതില് ഇളവ് നല്‍കിയിട്ടില്ല. പെരുന്നാളിനായി ചില മേഖലകളില് കുറച്ച് കടകള് മാത്രമാണ് തുറന്നിട്ടുള്ളതെന്ന് സംസ്ഥാന സര്‍ക്കാര് കോടതിയെ അറിയിച്ചു. വിശദമായ സത്യവാങ്മൂലം ഇന്ന് തന്നെ കേരളം നല്‍കും. ഇന്ന് തന്നെ നല്‍കാന് കോടതിയും നിര്‍ദേശിച്ചു.\nവ്യവസായി പി.കെ.ഡി നമ്ബ്യാരാണ് കോടതിയെ സമീപ്പിച്ചത്. അതേ സമയം ഹരജി നാളെ ആദ്യത്തെ കേസായി പരിഗണിക്കാമെന്ന് കോടതി ഹര്‍ജിക്കാരനെ അറിയിച്ചു.\nകേരളത്തിലെ സാഹചര്യം ഗുരുതരമെന്നാണ് ഹരജിയില് ചൂണ്ടിക്കാട്ടിയിരിക്കുന്നത്.\nPrevious ബക്രീദ് നാളത്തെ അവധി മാറ്റി; പൊതു അവധി ബുധനാഴ്‌ച്ച\nNext ആകാശ് തില്ലങ്കേരി ചോദ്യംചെയ്യലിനായി കസ്റ്റംസ് ഓഫീസില് ഹാജരായി


kerala adivasi family story | വനത്തിൽ നിന്ന് കുടിയിറക്കിയ ആദിവാസി കുടുംബത്തെ തിരിഞ്ഞ് നോക്കാതെ ഇടത് സർക്കാർ; 75 വർഷം വനഭൂമിയിൽ താമസിച്ച കുടുംബത്തെ കുടിയൊഴിപ്പിച്ച് അഞ്ച് വർഷം കഴിഞ്ഞിട്ടും ലൈഫ് മിഷനിൽ പോലും വീടില്ല; ആദിവാസി പുനരധിവാസത്തിന് ഭൂമിയും ഇവർക്ക് അന്യം; വനവിഭവങ്ങൾ ശേഖരിക്കാൻ കാട്ടിലേക്ക് കയറുവാൻ പോലും വിലക്ക്; മുഴുപട്ടിണിയാലായി ഈ കുടുംബങ്ങൾ - MarunadanMalayalee.com\nOctober 10, 202008:38 PM IST Permalink\nസുൽത്താൻ ബത്തേരി: ആദിവാസികളോടുള്ള ഇടത് സർക്കാരിന്റെ ക്രൂരതയുടെ ഒടുവിലത്തെ ഉദാഹരണം പുറത്ത്. വനത്തിൽ നിന്ന് കുടിയിറക്കിയ ആദിവാസി കുടുംബങ്ങളെ തിരിഞ്ഞു നോക്കാതെയുള്ള സർക്കാർ നടപടിയാണ് വിവാദത്തിലായിരിക്കുന്നത്. വയനാട് സുൽത്താൻ ബത്തേരിയിലെ കൊമ്മഞ്ചേരി വനത്തിൽ നിന്ന് പുറത്താക്കിയ കാട്ടുനായ്ക്ക വിഭാഗത്തിൽപ്പെട്ട നാല് കുടുംബങ്ങളാണ് കഴിഞ്ഞ അഞ്ച് വർഷമായി ദുരിത ജീവിതത്തിന് ഇരയാകേണ്ടി വന്നിരിക്കുന്നത്. കോവിഡ് കാലം വന്നതോടെ മുഴുപട്ടിണിയിലാണ് ഇന്ന് ഈ കുടുംബങ്ങൾ.\nബത്തേരി മുനിസിപ്പാലിറ്റിക്കു കീഴിൽ വരുന്ന കൊമ്മഞ്ചേരി വനപ്രദേശത്തോട് ചേർന്ന സ്ഥലത്താണ് ഈ കുടുംബങ്ങൾ ഇപ്പോൾ താമസിക്കുന്നത്. ഇപ്പോൾ താമസിക്കുന്നയിടത്തു നിന്ന് അഞ്ചു കിലോമീറ്ററോളം അകലെ ഉൾവനത്തിലാണ് 75 വർഷത്തോളമായി ഈ കുടുംബങ്ങൾ താമസിച്ചിരുന്നത്. എന്നാൽ അഞ്ചു വർഷം മുമ്പ് ഈ കുടുംബങ്ങളെ ഇവിടെ നിന്ന് സർക്കാർ കുടിയിറക്കുകയായിരുന്നു. വനാവകാശ നിയമപ്രകാരം ഇവർക്ക് ലഭിക്കേണ്ട എല്ലാ അവകാശങ്ങളും ഹനിച്ചുകൊണ്ടാണ് കുടിയിറക്കിയത്.\nസ്വയം സന്നദ്ധ കുടിയൊഴിപ്പിക്കൽ പദ്ധതി നിലവിലുണ്ടെങ്കിലും ഇതിന്റെ ആനുകൂല്യങ്ങളും ഇവർക്ക് ലഭിച്ചിട്ടില്ല. സ്വയം സന്നദ്ധ കുടിയൊഴിപ്പിക്കൽ പദ്ധതി പ്രകാരം കുടുംബം ഒന്നിന് 10 ലക്ഷം രൂപ വീട് വയ്ക്കാനും ഭൂമി വാങ്ങാനുമായി സർക്കാർ ഫണ്ടുണ്ട്. എന്നാൽ ഇത് ലഭിക്കാത്തതിനാൽ ഷെഡുകളിൽ കഴിയാൻ ഇവർ നിർബന്ധിതരായിരിക്കുകയാണ്. ചെതലയം, ചീയ്യമ്ബം, വനലക്ഷ്മി എസ്റ്റേറ്റ്, മേപ്പാടി ചെമ്ബ്ര എന്നിവിടങ്ങളിൽ ആദിവാസി പുനരധിവാസത്തിന് ഭൂമി സർക്കാർ മാറ്റിവച്ചിട്ടുണ്ടെങ്കിലും അതിന്റെ പ്രയോജനവും ഇവർക്ക് ഇത്രയും വർഷമായി ലഭിച്ചിട്ടില്ല.\nഇവിടെ വസിക്കുന്ന ബിന്ദു എന്ന യുവതിയുടെ പ്രസവം അവർ താമസിക്കുന്ന ഷെഡിൽ തന്നെയായിരുന്നു. പ്രസവം കഴിഞ്ഞിട്ട് രണ്ടുമാസം മാത്രമായിട്ടുള്ള ബിന്ദു മിക്കവാറും ദിവസങ്ങളിൽ പട്ടിണിയിലാണ്. കുഞ്ഞിന് പാലു കൊടുക്കുവാൻ പോലും ശരിയായി ആഹാരം കഴിക്കാത്തതു കാരണം ഈ സ്ത്രീക്ക് കഴിയുന്നില്ല. ഭർത്താവിന് വല്ലപ്പോഴു കിട്ടുന്ന കൂലി പണിയിൽ നിന്ന് കിട്ടുന്ന വരുമാനത്തെ മാത്രം ആശ്രയിച്ചു കഴിഞ്ഞു വരുന്ന ഈ കുടുംബം കോവിഡ് വന്ന ശേഷം കൂലി പണി ഇല്ലാതാകുകയും കഠിനമായ ദാരിദ്ര്യത്തിലേക്ക് കൂപ്പുകുത്തുകയുമായിരുന്നു. ബിന്ദുവിന്റ ഭർത്താവിന്റെ ചേട്ടൻ വാങ്ങുന്ന റേഷൻ പകുതി ഇവർക്കും കൊടുക്കും അത് മാത്രമാണ് ഏക ആശ്രയം.\nസ്‌കൂളിൽ പഠിക്കുന്ന നാല് വിദ്യാർത്ഥികളാണ് ഇവിടെ ഉള്ളത്. അവർ ഓൺലൈൻ പഠനത്തിന് ആശ്രയിക്കുന്നത് ഒരു കിലോമീറ്റർ അകലെയുള്ള കൊമ്ബന്മൂല കാട്ടുനായ്ക്ക കോളനിയിലെ പഠന മുറിയെയാണ്. വെളിച്ചത്തിനായി സോളർ പാനലാണ് ഈ കുടുംബങ്ങളുടെ ഏകാശ്രയം. കുടി വെള്ളത്തിന് ആശ്രയിക്കുന്നത് വയലിൽ ഉണ്ടാക്കിയിട്ടുള്ള ചെറിയ കെണിയാണ് ( ചെറിയ താഴ്ചയില്ലാത്ത ഓലി) എന്നതും സർക്കാർ ഇവരോട് കാണിക്കുന്ന വിവേചനത്തിന്റെ വ്യാപ്തി വ്യക്തമാക്കുന്നതാണ്.\nവനത്തിലായിരുന്നെങ്കിൽ കാട്ടുകിഴങ്ങടക്കമുള്ള ഭക്ഷ്യ വസ്തുക്കൾ ശേഖരിച്ച് ജീവിക്കാമായിരുന്നെന്നും ഇങ്ങനെ പട്ടിണി കിടക്കേണ്ട സാഹചര്യം ഉണ്ടാകില്ലായിരുന്നുമാണ് ഇവർ പറയുന്നത്. വനവിഭവങ്ങൾ ശേഖരിക്കാൻ കാട്ടിലേക്ക് കയറുവാൻ വനംവകുപ്പധികൃതർ അനുവദിക്കുന്നില്ല. ആദിവാസി പ്രമോട്ടറും മറ്റു ബന്ധപ്പെട്ട അധികാരികളും ഈ കുടുംബങ്ങളുടെ ദുരിതാവസ്ഥയെ കണ്ടില്ലെന്നു നടിക്കുകയാണെന്ന് ആദിവാസി പ്രവർത്തക അമ്മിണി പ്രതികരിക്കുന്നത്.\nനമ്പി നാരായണന് കോടികൾ കൊടുത്തവർ സുരേന്ദ്രന്റെ കാര്യത്തിൽ കണ്ണടക്കുന്നത് എന്തുകൊണ്ട്?


Rupee hits historic low against US Dollar | രൂപയ്ക്ക് എക്കാലത്തേയും വലിയ തിരിച്ചടി; ഡോളറിന് 71 രൂപ | Mangalam\nTuesday, April 23, 2019 Last Updated2Min 52 Sec ago English Edition\nFriday 31 Aug 2018 11.02 AM\nഏഷ്യന് രാജ്യങ്ങളില് ഏറ്റവും മോശം നിലയില് എത്തിയ കറന്‍സിയായി രൂപ മാറി.\nന്യൂഡല്‍ഹി: യു.എസ് ഡോളറുമായുള്ള വിനിമയത്തില് ഇന്ത്യന് രൂപയ്ക്ക് ചരിത്രത്തിലെ ഏറ്റവും വലിയ മൂല്യത്തകര്‍ച്ച. ഡോളര് ഒന്നിന് 71 രൂപ എന്ന നിരക്കിലാണ് വെള്ളിയാഴ്ച രാവിലെ വിനിമയം നടക്കുന്നത്. ഏഷ്യന് രാജ്യങ്ങളില് ഏറ്റവും മോശം നിലയില് എത്തിയ കറന്‍സിയായി രൂപ മാറി. ഓഗസ്റ്റില് മാത്രം 3.30 ശതമാനം മൂല്യത്തകര്‍ച്ചയാണ് രൂപ നേരിട്ടത്.\nഇന്നലെ 70.74 എന്ന നിരക്കില് അവസാനിപ്പിച്ച വിനിമയം ഇന്നു രാവിലെ പുനരാരംഭിച്ചതോടെ രൂപയ്ക്ക് 22 പൈസ നഷ്ടമുണ്ടായി 70.96ല് എത്തി. വൈകാതെ 71ലേക്ക് കടന്നു. ആഗോള വിപണിയില് അസംസ്‌കൃത എണ്ണവില വര്‍ധിച്ചുനില്‍ക്കുന്നതിനാല് പണപ്പെരുപ്പ് നിരക്ക് ഉയരുമെന്ന ആശങ്കയും ആഭ്യന്തര ഓഹരി വിപണിയില് നിന്നും വിദേശ ഫണ്ടുകളുടെ സ്ഥിരമായ പ്രവാഹവുമാണ് ഇന്ത്യന് കറന്‍സിക്ക് തിരിച്ചടിയായത്. ഇറക്കുമതിക്കാര് ഡോളറിനെ കൂടുതലായി ആശ്രയിച്ചതും വിനയായി.\nഅതിനിടെ ബി.എസ്.ഇ സെന്‍സെക്‌സ് 138 പോയിന്റ് തിരിച്ചുപിടിച്ച് 38,828ലും. ദേശീയ സൂചികയായ നിഫ്റ്റി 11,700ല് തിരിച്ചെത്തി. ജിഡിപി ഡാറ്റ ഇന്ന് പുറത്തുവിട്ടേറ്റുമെന്ന സൂചനയാണ് വിപണിക്ക് അനുകൂലമായത്. ഇന്നലെ സൂചിക 206 പോയിന്റ് നഷ്ടം രേഖപ്പെടുത്തിയിരുന്നു.


parassinikkadavu-rape-case-more-girls-were-raped | Kerala News Today\nപറശിനിക്കടവിലെ ലോഡ്ജിൽ 16കാരിയെ കട്ടിലിൽ കെട്ടിയിട്ട് പീഡിപ്പിച്ച സംഭവത്തിൽ പൊലീസ് അന്വേഷണം വ്യാപിപ്പിക്കുന്നു. കൂടുതൽ പെൺകുട്ടികൾ പീഡനത്തിനിരയായെന്ന വിവരം പുറത്തുവന്നതോടെ പ്രത്യേകസംഘത്തെ അന്വേഷണത്തിന് നിയോഗിച്ചേക്കും. തളിപ്പറമ്പ് പൊലീസ് സ്റ്റേഷന് പുറമെ പഴയങ്ങാടി, കുടിയാന്മല പൊലീസ് സ്റ്റേഷനിലും പെൺകുട്ടിയെ കൂട്ടമായി മാനഭംഗ പ്പെടുത്തിയതിന് കേസെടുത്തിട്ടുണ്ട്. വളപട്ടണത്ത് ആറോളം കേസുകളും രജിസ്റ്റർ ചെയ്തു.\nസംഭവത്തിൽ5പേരെയാണ് അറസ്റ്റുചെയ്തത്. ഇന്ന് രണ്ടുപേരുടെ അറസ്റ്റുകൂടി പൊലീസ് രേഖപ്പെടുത്തി. അഞ്ചോളം പേർ കസ്റ്റഡിയിലുണ്ട്. പെൺകുട്ടിയുടെ സുഹൃത്തിനെ പീഡിപ്പിച്ചെന്ന പരാതിയിൽ ഒരാളെ കണ്ണൂർ വനിതാ പൊലീസ് അറസ്റ്റുചെയ്തു. ഡിവൈ.എസ്.പി കെ.വി. വേണുഗോപാലിന്റെ നേതൃത്വത്തിലാണ് അന്വേഷണം നടക്കുന്നത്. വിവിധ ടവർ ലോക്കേഷനുകൾ കേന്ദ്രീകരിച്ച് പൊലീസ് നടത്തിയ അന്വേഷണത്തിലാണ് കൂടുതൽ വിവരങ്ങൾ പുറത്തുവന്നത്.\nലോഡ്ജിൽ പീഡനത്തിനിരയായ പെൺകുട്ടിയെ 19 പേർ പീഡിപ്പിച്ച വിവരമാണ് പുറത്തുവന്നത്. ഇതിൽ ഡി.വൈ.എഫ്.ഐയുടെ പ്രാദേശിക നേതാവും ഉണ്ട്. ഇയാളുടെ നേതൃത്വത്തിൽ പെൺകുട്ടിയെ പീഡിപ്പിച്ച ലോഡ്ജിലേക്ക് മാർച്ചും നടത്തിയിരുന്നു. ഈ സംഭവം വിവാദമായിട്ടുണ്ട്.\nപോക്‌സോ വകുപ്പ് ചുമത്തിയാണ് കേസ്. മാട്ടൂൽ സ്വദേശി കെ.വി. സന്ദീപ് (30), നടുവിലിലെ സി.പി. ഷംസുദ്ദീൻ (37), ശ്രീകണ്ഠാപുരം പരിപ്പായി സ്വദേശി വി.സി ഷബീർ (36), നടുവിലെ കെ.വി അയൂബ് (32), പറശിനിക്കടവ് പാർക്ക് ടൂറിറ്റ്‌ഹോം മാനാജർ കെ. പവിത്രൻ (38) എന്നിവരാണ് ഇന്നലെ അറസ്റ്റിലായത്. തളിപ്പറമ്പ് പൊലീസ് ഇന്ന് മാട്ടൂൽ നോർത്തിലെ തോട്ടത്തിൽ വീട്ടിൽ ജിതിൻ (30), വടക്കാഞ്ചേരി ഉഷസിൽ വൈശാക് (25) എന്നിവരുടെ അറസ്റ്റാണ് രേഖപ്പെടുത്തിയത്.\nപഴയങ്ങാടി പൊലീസ് നാല് കേസുകളും എടക്കാട് ഒന്നും കുടിയാന്മലയിൽ ഒരു കേസുമാണ് കൂട്ടപീഡനത്തിന് രജിസ്റ്റർ ചെയ്തത്. തളിപ്പറമ്പ് പ്രിൻസിപ്പൽ എസ്.ഐ കെ.ദിനേശൻ, എസ്.ഐ ബി.ദിനേശൻ, എ.എസ്.ഐമാരായ അനിൽബാബു, ഗണേശൻ, സി.പി.ഒ സുരേഷ് കക്കറ, കെ.വി. രമേശൻ, കെ. സിന്ധു, സത്യൻ ബിനീഷ്, ജയശ്രീ എന്നിവരും അന്വേഷണ സംഘത്തിലുണ്ട്.\nഅതിനിടെ പെൺകുട്ടിയുടെ സുഹൃത്ത് നല്കിയ പരാതിയിൽ കണ്ണൂർ വനിതാ പൊലീസ് കരിങ്കൽകുഴി സ്വദേശി ആദർശിനെ അറസ്റ്റുചെയ്തു. ഇയാളെ ഇന്ന് കോടതിയിൽ ഹാജരാക്കും.


ഗ്യാസ് കണക്ഷന് ഉപേക്ഷിച്ച് വിറകടുപ്പിലേക്ക് മാറുന്നവരുടെ എണ്ണം വര്‍ധിക്കുന്നു – Chandrika Daily\nBy web desk3Sunday November 7, 2021 14:02 pm\nഗ്യാസ് കണക്ഷന് ഉപേക്ഷിച്ച് വിറകടുപ്പിലേക്ക് മാറുന്നവരുടെ എണ്ണം വര്‍ധിക്കുന്നു\n2016 ലാണ് പ്രധാന്‍മന്ത്രി ഉജ്വല യോജന പദ്ധതി പുറത്തിറക്കിയത്. 2019 ലെ തിരഞ്ഞെടുപ്പില് ബി.ജെ.പിയുടെ പ്രധാന പ്രചരാണയുധമായിരുന്നു ഇത്.\nഅനിയന്ത്രിതമായ പാചകവാതക വില താങ്ങാനാവാതെ ഗ്രാമീണര് വിറകടുപ്പിലേക്ക് മാറിയതായി റിപ്പോര്‍ട്ട്. ദി ടെലഗ്രാഫ് ദിനപത്രമാണ് ഇക്കാര്യം റിപ്പോര്‍ട്ട് ചെയ്തത്. പശ്ചിമ ബംഗാളിലെ ഝാര്‍ഗ്രം, പടിഞ്ഞാറന് മിഡ്നാപൂര് എന്നിവിടങ്ങളിലെ ഉള്‍ഗ്രാമങ്ങളിലുള്ള 42 ശതമാനം കുടുംബങ്ങള് പാചകവാതക സിലിണ്ടറുകള് ഉപേക്ഷിച്ചതായാണ് റിപ്പോര്‍ട്ട്. പ്രധാന്‍മന്ത്രി ഉജ്വല യോജന വഴി രാജ്യത്തെ എല്ലായിടത്തും ഗ്യാസ് കണക്ഷന് ലഭ്യമായി എന്ന വാദങ്ങളെ പൊളിക്കുന്നതാണ് സര്‍വേ റിപ്പോര്‍ട്ട്.\nഝാര്‍ഗ്രമിലേയും പടിഞ്ഞാറന് മിഡ്നാപൂരിലേയും 13 ബ്ലോക്കുകളിലെ 100 പഞ്ചായത്തുകളിലായി 560 കുടുംബങ്ങളിലാണ് ഞങ്ങള് സര്‍വേ നടത്തിയത്. ഇതില് 42 ശതമാനം പേരും ഗ്യാസ് കണക്ഷന് ഒഴിവാക്കി വിറകുകളിലേക്ക് മടങ്ങിയതായി കാണുന്നു- സര്‍വേ നടത്തിപ്പുകാരിലൊരാളായ പ്രവത് കുമാര് പറയുന്നു. 2016 ലാണ് പ്രധാന്‍മന്ത്രി ഉജ്വല യോജന പദ്ധതി പുറത്തിറക്കിയത്. 2019 ലെ തിരഞ്ഞെടുപ്പില് ബി.ജെ.പിയുടെ പ്രധാന പ്രചരാണയുധമായിരുന്നു ഇത്.\nരാജ്യത്തെ 98 ശതമാനം പേരും പദ്ധതിയുടെ ഉപയോക്താക്കളായി എന്നായിരുന്നു ബി.ജെ.പിയുടെ പ്രചരണം. എന്നാല് പദ്ധതി പ്രകാരം ഗ്യാസ് കണക്ഷന് എടുത്തവരില് നല്ലൊരു ശതമാനം പേരും ഇതില് നിന്ന് പി•ാറിയെന്നാണ് റിപ്പോര്‍ട്ട് വ്യക്തമാക്കുന്നത്. 2020 സെപ്റ്റംബറില് 620.50 രൂപയുണ്ടായിരുന്ന ഗാര്‍ഹികാവശ്യത്തിനുള്ള പാചക വാതക സിലിണ്ടറിന്റെ വില 2021 നംവബര് അഞ്ചിന് ന് 926 രൂപയാണ്.


ഉപജീവനത്തിനും പഠനത്തിനുമായി തെരുവിൽ 13കാരൻ്റെ ചില്ലി പൊട്ടറ്റോ പാചകം; വീഡിയോ സൂപ്പർ ഹിറ്റ്\nMonday, January 24, 2022 18:00:19 PM\nസ്വന്തം ലേഖകൻ: കുടുംബം പോറ്റാനായി തെരുവ് കച്ചവടക്കാരനായി മാറിയതാണ് ഹരിയാന,ഫരീദാബാദിലുള്ള ദീപേഷ് എന്ന പതിമൂന്നുകാരന്. ഉപജീവനത്തിനായും പഠനച്ചെലവിനുമായാണ് ദീപേഷ് കച്ചവടത്തിനിറങ്ങിയത്. എന്നാല് പാചകത്തില് പുതിയ പരീക്ഷണങ്ങള് തീര്‍ത്താണ് ദീപേഷ് സോഷ്യല്‍മീഡിയയുടെ കയ്യടി നേടുന്നത്. വിദഗ്ധനായ ഒരു ഷെഫിനെപ്പോലെയാണ് ദീപേഷ് പുതിയ പുതിയ വിഭവങ്ങള് തയ്യാറാക്കുന്നത്. ദീപേഷിന്‍റെ പാചകവീഡിയോ യു ട്യൂബ് ട്രന്‍ഡിംഗില് മൂന്നാമതാണ്.\nഫുഡ് ബ്ലോഗറായ വിശാലാണ് ദീപേഷിനെ പരിചയപ്പെടുത്തിയത്. ദീപേഷ് ചില്ലി പൊട്ടറ്റോ ഉണ്ടാക്കുന്ന വീഡിയോ ഇതുവരെ അഞ്ച് മില്യണിലധികം പേരാണ് കണ്ടത്. വിശാൽ ദീപേഷിന്‍റെ വീടിനെക്കുറിച്ചും മാതാപിതാക്കളെക്കുറിച്ചും സ്കൂളിനെക്കുറിച്ചും വിദ്യാഭ്യാസത്തെക്കുറിച്ചുമെല്ലാം ചോദിക്കുന്നുണ്ട്. ഇതിനെല്ലാം ദീപേഷ് ഉത്തരം നല്‍കുന്നുണ്ടെങ്കിലും പാചകം ചെയ്യുന്നതില് നിന്നും ശ്രദ്ധ മാറ്റുന്നില്ല.\nതാൻ സ്ഥിരമായി സ്‌കൂളിൽ പോകാറുണ്ടെന്നും വൈകിട്ട് സ്റ്റാൾ തുറന്ന് രാത്രി എട്ടോ ഒമ്പതോ മണി വരെ പാചകം ചെയ്യാറുണ്ടെന്നും ദീപേഷ് പറയുന്നു. തന്‍റെ കുടുംബത്തെ തന്നെക്കൊണ്ട് ആവുന്ന വിധത്തില് സഹായിക്കുക എന്നതാണ് ലക്ഷ്യമെന്നും ഈ മിടുക്കന് പറഞ്ഞു. ചില്ലി പൊട്ടറ്റോ കൂടാതെ സ്പ്രിംഗ് റോള്‍സ്, മോമോസ് എന്നിവയാണ് ദീപേഷിന്‍റെ സ്പെഷ്യല് വിഭവങ്ങള്.


why ppf is the best investment option for long-term? know the six points |ദീര്‍ഘകാല ലക്ഷ്യങ്ങള്‍ക്കായി എന്തുകൊണ്ട് പിപിഎഫ്? ;6കാരണങ്ങളിതാ! - Malayalam Goodreturns\n» ദീര്‍ഘകാല ലക്ഷ്യങ്ങള്‍ക്കായി എന്തുകൊണ്ട് പിപിഎഫ്? ;6കാരണങ്ങളിതാ!\nPublished: Thursday, June 10, 2021, 20:54 [IST]\n4 hrs ago മ്യൂച്വല് ഫണ്ടുകളുടെ എന്‍എഫ്ഒകളില് നിക്ഷേപിക്കുമ്പോള്\n5 hrs ago ക്രിസില്, വാല്യു റിസര്‍ച്ച് എന്നിവയുടെ5സ്റ്റാര് റേറ്റിംഗ് ഉള്ള മ്യൂച്വല് ഫണ്ട് എസ്‌ഐപി പ്ലാനുകള് ഇവയാണ്!\n7 hrs ago മ്യൂച്വല് ഫണ്ട് നിക്ഷേപത്തിലൂടെ6വര്‍ഷത്തില് 30 ലക്ഷം രൂപ നേടാനാകുമോ? എങ്ങിനെ?\n8 hrs ago ചെറിയ മുതല് മുടക്കില് ലക്ഷങ്ങള് സമ്പാദിക്കാം; ഈ ഫ്രാഞ്ചൈസികള് വാങ്ങിക്കൂ\nപബ്ലിക് പ്രൊവിഡന്റ് ഫണ്ട് (പിപിഎഫ്) രാജ്യത്തെ ഏറ്റവും ആകര്‍ഷകമായ സമ്പാദ്യ നിക്ഷേപ പദ്ധതികളില് ഒന്നാണ്. ഉറപ്പുള്ള ആദായത്തോടൊപ്പം നിക്ഷേപകര്‍ക്ക് സുരക്ഷിതത്വവും പിപിഎഫ് വാഗ്ദാനം ചെയ്യുന്നു. റിസ്‌ക് എടുക്കുവാന് താത്പര്യമില്ലാത്ത ദീര്‍ഘകാല മൂലധന വര്‍ധനവ് പ്രതീക്ഷിക്കുകയും ചെയ്യുന്ന നിക്ഷേപകര്‍ക്ക് ഏറ്റവും അനുയോജ്യമായ നിക്ഷേപ പദ്ധതിയാണിത്. മുതല് തുകയുടെ സുരക്ഷിതത്വും കുറഞ്ഞ റിസ്‌കും താത്പര്യപ്പെടുന്ന നിക്ഷേപകര് ഏറ്റവും കൂടുതല് തെരഞ്ഞെടുക്കുന്നത് പിപിഎഫ് ആണ്. പിപിഎഫില് നിക്ഷേപിക്കപ്പെടുന്ന തുകയുടെ ഏറ്റവും വലിയ പ്രത്യേകത അത് വിപണിയുമായി ബന്ധിപ്പിക്കപ്പെടുന്നില്ല എന്നതാണ്.\nദീര്‍ഘകാലത്തേക്ക് പിപിഎഫ് എന്തുകൊണ്ടാണ് നിക്ഷേപകര്‍ക്ക് ഗുണകരമാകുന്നത് എന്നതിന്റെ6കാരണങ്ങള് നമുക്ക് നോക്കാം.\nസര്‍ക്കാര് പിന്തുണയുള്ള നിക്ഷേപ പദ്ധതിയായതിനാല് പിപിഎഫ് പൂര്‍ണമായും റിസ്‌ക് മുക്തമാണ്. ഒപ്പം നിക്ഷേപത്തില് നിന്നുള്ള ആദായത്തിനും സര്‍ക്കിറിന്റെ ഉറപ്പുണ്ട്. രാജ്യത്തെ കോടതികള്‍ക്ക് പോലും നിങ്ങളുടെ വായ്പാ ബാധ്യതകള് തീര്‍ക്കുവാനായി പിപിഎഫ് ഉപയോഗിക്കുവാന് ഉത്തരവിടാന് സാധിക്കുകയില്ല എന്ന് നിങ്ങള്‍ക്ക് അറിയാമോ? എന്തുകൊണ്ടാണ് പിപിഎഫ് ഏറ്റവും സുരക്ഷിതമായ നിക്ഷേപമെന്ന് പറയുന്നതെന്ന് ഇപ്പോള് മനസ്സിലായില്ലേ.\nനിങ്ങളുടെ പിപിഎഫ് നിക്ഷേപത്തിന്മേല് ഒന്നല്ല, രണ്ടല്ല, മൂന്ന് ആദായ നികുതി ഒഴിവാക്കലുകളാണ് നിങ്ങള്‍ക്ക് ലഭിക്കുക. അത്തരം നേട്ടമുള്ള രാജ്യത്തെ ഏക നിക്ഷേപം കൂടിയാണ് പിപിഎഫ്. ആദ്യ ഘട്ടത്തില് നിങ്ങളുടെ നികുതി ബാധ്യതയുള്ള വരുമാനത്തില് നിന്നും പിപിഎഫ് മുതല് തുക കുറയ്ക്കും. അടുത്തതായി പിപിഎഫ് നിക്ഷേപത്തിലൂടെ നിങ്ങള്‍ക്ക് ലഭിക്കുന്ന പലിശ നികുതി വിമുക്തമാണ്. അവസാനമായി 15 വര്‍ഷം പൂര്‍ത്തിയായതിന് ശേഷം മെച്യൂരിറ്റി സമയത്ത് നിങ്ങള് സ്വീകരിക്കുന്ന തുകയും നികുതി മുക്തമാണ്.\nഅഗ്രസ്സീവ് നിക്ഷേപകര്‍ക്കും അനുയോജ്യം\nഇത്രയും നേരം നമ്മള് പറഞ്ഞത് പിപിഎഫ് റിസ്‌ക് എടുക്കുവാന് താത്പര്യമില്ലാത്ത നിക്ഷേപകര്‍ക്ക് അനുയോജ്യമായ നിക്ഷേപ പദ്ധതിയാണെന്നാണ്. എന്നാല് ദീര്‍ഘകാല നിക്ഷേപം ആഗ്രഹിക്കുന്ന അഗ്രസ്സീവ് നിക്ഷേപകര്‍ക്കും പിപിഎഫ് തെരഞ്ഞെടുക്കാവുന്നതാണ്. അത് പോര്‍ട്ട്‌ഫോളിയോയ്ക്ക് സ്ഥിരത ഉറപ്പാക്കുകയും ഒപ്പം പോര്‍ട്ട് ഫോളിയോവിലെ ഡെബ്റ്റ് വിഭാഗത്തില് നിന്നും മികച്ച ആദായം നല്‍കുകയും ചെയ്യുന്നു.\nപിപിഎഫ് അക്കൗണ്ടില്7വര്‍ഷത്തേക്ക് നിക്ഷേപിച്ചാല് നിങ്ങള്‍ക്ക് ഭാഗികമായി പിന്‍വലിക്കല് നടത്തുവാന് സാധിക്കും. എന്നാല് ഗുരുതരമായ രോഗം ബാധിച്ചാല് അതിന്റെ ചികിത്സയ്ക്കായും, ഉന്നത വിദ്യാഭ്യാസത്തിനായും കാലാവധി എത്തും മുമ്പ് പിപിഎഫ് നിക്ഷേപം പിന്‍വലിക്കാനുള്ള സൗകര്യവുമുണ്ട്.\nപിപിഎഫിന് 15 വര്‍ഷമാണ് ലോക്ക് ഇന് പിരീഡ് ഉള്ളത്. എന്നാല് നിക്ഷേപകന് താത്പര്യമുണ്ടെങ്കില്5വര്‍ഷത്തേക്ക് വീതം നിക്ഷേപ കാലാവധി ദീര്‍ഘിപ്പിക്കാവുന്നതാണ്. നിക്ഷേപം2വര്‍ഷം പൂര്‍ത്തിയായാല് നിക്ഷേപത്തിന്റെ 25 ശതമാനം വരെ വായ്പയായി പിന്‍വലിക്കാവുന്നതാണ്. നിക്ഷേപത്തിന്റെ3വര്‍ഷത്തിനും6വര്‍ഷത്തിനും ഇടയിലാണ് ഈ വായ്പാ സേവനം ലഭിക്കുക.3വര്‍ഷത്തിനുള്ളില് വായ്പ തിരിച്ചടയ്ക്കുകയും വേണം.\nഎളുപ്പത്തില് കൈകാര്യം ചെയ്യാം\nചുരുങ്ങിയത് 500 രൂപയും പരമാവധി 150,000 രൂപയുമാണ് ഒരു സാമ്പത്തിക വര്‍ഷത്തില് പിപിഎഫില് നിക്ഷേപിക്കുവാന് സാധിക്കുക. നിക്ഷേപകന്റെ സൗകര്യമനുസരിച്ച് ഒരു വര്‍ഷത്തില് 12 ഗഡുക്കളായോ ഒറ്റത്തവണയോ നിക്ഷേപം നടത്താം.\nwhy ppf is the best investment option for long-term? know the six points |ദീര്‍ഘകാല ലക്ഷ്യങ്ങള്‍ക്കായി എന്തുകൊണ്ട് പിപിഎഫ്? ;6കാരണങ്ങളിതാ!\nwhy ppf is the best investment option for long-term? know the six points\nStory first published: Thursday, June 10, 2021, 20:54 [IST]


India aims to double marine product exports to Rs 1 trn in5years: Goyal | ഇന്ത്യയുടെ സമുദ്രോല്‍പന്ന കയറ്റുമതി5വര്‍ഷത്തിനുള്ളില് ഒരു ട്രില്യണ് രൂപ മൂല്യത്തിലേക്കെത്തും - Financialviews.in\nഇന്ത്യയുടെ സമുദ്രോല്‍പന്ന കയറ്റുമതി5വര്‍ഷത്തിനുള്ളില് ഒരു ട്രില്യണ് രൂപ മൂല്യത്തിലേക്കെത്തും\nകൊച്ചി: രാജ്യത്തെ സമുദ്രോല്‍പന്ന കയറ്റുമതി അടുത്ത5വര്‍ഷത്തിനുള്ളില് ഒരു ലക്ഷം കോടി രൂപ മൂല്യത്തിലേക്കെത്തുമെന്ന് കേന്ദ്ര വാണിജ്യ, വ്യവസായ മന്ത്രി പീയൂഷ് ഗോയല്. നിലവില് 50,000 കോടി രൂപ മൂല്യമുള്ളതാണ് ഇന്ത്യയുടെ സമുദ്രോല്‍പന്ന കയറ്റുമതി. സമുദ്രോല്‍പന്ന കയറ്റുമതി വികസന ഏജന്‍സിയില് (എംപിഡിഇഎ) കേരളം, തമിഴ്‌നാട്, പുതുച്ചേരി എന്നിവിടങ്ങളിലെ മത്സ്യത്തൊഴിലാളി പ്രതിനിധികളുമായുള്ള ചര്‍ച്ചയിലാണ് മന്ത്രി ഇക്കാര്യം വ്യക്തമാക്കിയത്.\nയുഎഇ, ഓസ്‌ട്രേലിയ തുടങ്ങിയ രാജ്യങ്ങളുമായി സ്വതന്ത്ര വ്യാപാര കരാറിന് അന്തിമ രൂപമായി. യുകെ, കാനഡ തുടങ്ങിയ രാജ്യങ്ങളുമായുള്ള ചര്‍ച്ചകള് പുരോഗമിക്കുന്നു. യൂറോപ്യന് യൂണിയനുമായി കരാറില് ഏര്‍പ്പെടാനുള്ള ചര്‍ച്ചകള് ഈ മാസം 17 നു ബ്രസല്‍സില് ആരംഭിക്കും. കയറ്റുമതിക്കാര്‍ക്കും വ്യാപാരികള്‍ക്കും ലോകത്തെങ്ങുമുള്ള വിപണികളുടെ വാതില് ഇതോടെ തുറന്നുകിട്ടുമെന്നും മത്സ്യത്തൊഴിലാളികള്‍ക്ക് ഈ അവസരം പ്രയോജനപ്പെടുത്താമെന്നും മന്ത്രി പറഞ്ഞു. സീ ഫുഡ് എക്‌സ്‌പോര്‍ട്ടേഴ്‌സ് അസോസിയേഷന് പ്രതിനിധികളുമായും മന്ത്രി ചര്‍ച്ച നടത്തി.\nഇന്ത്യയെ ലോകത്തിലെ ഒരു മത്സ്യ സംസ്‌കരണ ഹബ് ആക്കി മാറ്റാനുള്ള എല്ലാ ശ്രമങ്ങള്‍ക്കും സര്‍ക്കാര് പിന്തുണ നല്‍കുമെന്നു മന്ത്രി ഉറപ്പു നല്‍കി. ഇതിനാവശ്യമായ അസംസ്‌കൃത വസ്തുക്കളുടെ ഇറക്കുമതിക്ക് ചട്ടങ്ങള് ലഘൂകരിക്കും. അസോസിയേഷന് പ്രസിഡന്റ് ജഗദിഷ് ഫൊഫാന്‍ഡി, എംപിഇഡിഎ ചെയര്‍മാന് കെ എന് രാഘവന് തുടങ്ങിയവരും ചര്‍ച്ചയില് പങ്കെടുത്തു. റബര് മേഖലയിലെ പ്രതിനിധികളുമായി ചര്‍ച്ച നടത്തിയ മന്ത്രി രാജ്യം റബര് ഉല്‍പാദനത്തില് സ്വയം പര്യാപ്തത കൈവരിക്കണമെന്നും ഓര്‍മിപ്പിച്ചു.\nRead more topics: # സമുദ്രോല്‍പന്ന കയറ്റുമതി, # seafood exports,


ഇന്തോനേഷ്യയെ നടുക്കി ഭൂകമ്പം; മരണം 82 ആയി; സുനാമി മുന്നറിയിപ്പും | earthquake in indonesia - Malayalam Oneindia\nഇന്തോനേഷ്യയെ നടുക്കി ഭൂകമ്പം; മരണം 82 ആയി; സുനാമി മുന്നറിയിപ്പും\nUpdated: Mon, Aug 6, 2018, 9:11 [IST]\nജക്കാര്‍ത്ത: ഇന്തോനേഷ്യയിലുണ്ടായ ഭൂകമ്പത്തില് ഇതുവരെ 82 പേര് മരിച്ചു. നൂറിലധികം ആളുകള്‍ക്ക് ഗുരുതരമായി പരുക്കേറ്റിട്ടുണ്ട്. ഇന്തോനേഷ്യയിലെ പ്രധാന വിനോദ സഞ്ചാര കേന്ദ്രമായ ലാംബോകിലാണ് ഭൂചലനം ഉണ്ടായത്. ആയിരക്കണക്കിന് കെട്ടിടങ്ങള്‍ക്ക് കേടുപാടുണ്ടായിട്ടുണ്ട്.\nഞായറാഴ്ച വൈകിട്ടോടെയാണ് റിക്ടര് സ്‌കെയിലില് 6.9 രേഖപ്പെടുത്തിയ ഭൂചലനം ഉണ്ടായത്. സമീപത്തെ ബാലി ദ്വീപിലും ഭൂചലനത്തിന്റെ പ്രകമ്പനം ഉണ്ടായിട്ടുണ്ട്. ഭൂകമ്പത്തിന് പിന്നാലെ സുനാമി മുന്നറിയിപ്പ് നല്‍കിയിരുന്നെങ്കിലും പിന്നീട് പിന്‍വലിച്ചു.\nവൈദ്യുതി ബന്ധം തകര്‍ന്നതും രക്ഷാപ്രവര്‍ത്തനത്തെ ബാധിച്ചിരുന്നു. ആയിരക്കണക്കിന് ആളുകളെ മാറ്റി പാര്‍പ്പിച്ചിരിക്കുകയാണ്. മരണസംഖ്യ ഇനിയും ഉയരാനാണ് സാധ്യതയെന്നാണ് റിപ്പോര്‍ട്ടുകള്.\nഭൂമിയുടെ പത്ത് കിലോമീറ്റര് മാത്രം ഭൂചലനം ഉണ്ടായതെന്ന് യു എസ് ജിയോളജിക്കല് സര്‍വേ അറിയിച്ചു. കഴിഞ്ഞയാഴ്ച ലാംബോക്കിലുണ്ടായ ഭൂചലനത്തില് 16 പേര് കൊല്ലപ്പെട്ടിരുന്നു. അന്ന് 6.4 തീവ്രതയാണ് രേഖപ്പെടുത്തിയിരുന്നത്. 004ല് ഉണ്ടായ സുനാമിയില് ഇന്തോനേഷ്യയില് 168,000 ആളുകള്‍ക്കാണ് ജീവന് നഷ്ടമായത്.\nindonesia earthquake death tsunami ഭൂകമ്പം ഭൂചലനം ദുരന്തം സുനാമി മരണം


ലക്ഷദ്വീപില് ആഞ്ഞു വീശുന്നത് മുസ്‌ലിം വിദ്വേഷമെന്ന് മുൻ ധനമന്ത്രി തോമസ് ഐസക് | lakshadweep|Dr Thomas Isaac\nലക്ഷദ്വീപില് ആഞ്ഞു വീശുന്നത് മുസ്‌ലിം വിദ്വേഷമെന്ന് മുൻ ധനമന്ത്രി തോമസ് ഐസക്\n'അദാനിയെപ്പോലുള്ള വമ്പൻ കുത്തകകളുടെ ടൂറിസം കേന്ദ്രങ്ങൾ സ്ഥാപിക്കുന്നതിനു പരിപാടിയുണ്ടെന്നും കേൾക്കുന്നു.'\nMay 24, 2021, 02:29 pm IST\nതിരുവനന്തപുരം: വംശവിദ്വേഷത്തിന്റെ മറ്റൊരു പരീക്ഷണശാലയായി സംഘപരിവാരം ലക്ഷദ്വീപിനെ തിരഞ്ഞെടുത്തുവെന്ന ആരോപണവുമായി മുൻ ധനമന്ത്രി തോമസ് ഐസക്ക്. പോസ്റ്റിന്റെ പൂർണ്ണ രൂപം: ലക്ഷദ്വീപിലെ ജനങ്ങൾക്കൊപ്പം രാജ്യമൊന്നാകെ നിൽക്കേണ്ട സന്ദർഭമാണിത്. ആ നാട്ടിലെ സ്വൈരജീവിതം തകർക്കാനുള്ള ആസൂത്രിതമായ ശ്രമങ്ങളുടെ ഭാഗമായി വേണം ഡിസംബർ മാസത്തിൽ ചാർജ്ജെടുത്ത അഡ്മിനിസ്ട്രേറ്റർ പ്രഫുൽ പട്ടേലിന്റെ നടപടികളെ കാണേണ്ടത്.\nവംശവിദ്വേഷത്തിന്റെ മറ്റൊരു പരീക്ഷണശാലയായി സംഘപരിവാർ ലക്ഷദ്വീപിനെ തിരഞ്ഞെടുത്തു കഴിഞ്ഞു. കൊവിഡ് ബാധയില്ലാത്ത പ്രദേശമായിരുന്നു ഈ ദ്വീപ്. എന്നാൽ കൊവിഡ് പകർച്ച തടയുന്നതിനുവേണ്ടി സ്വീകരിച്ചിരുന്ന സ്റ്റാൻഡേർഡ് ഓപ്പറേറ്റീംഗ് പ്രൊസീഡ്യുർ പ്രഫുൽ പട്ടേൽ ഒരു വിദഗ്ദാഭിപ്രായങ്ങളും മാനിക്കാതെ മാറ്റിയെഴുതി. ഫലമോ രണ്ടാം വ്യാപനത്തിന് ഇരിയായി ദ്വീപ് നിവാസികൾ.\nലക്ഷദ്വീപ് നിവാസികളുടെ സ്വസ്ഥതയും സ്വൈരജീവിതവും തകർക്കാൻ എന്താണ് പ്രഫുൽ പട്ടേലിന് പ്രേരണയായത്? ഒറ്റ ഉത്തരമേയുള്ളൂ. ആ ജനതയിൽ 99 ശതമാനവും മുസ്ലിങ്ങളാണ്.\nഅവരുടെ പരമ്പരാഗത വിശ്വാസവും ജീവിതരീതിയും ഭക്ഷണക്രമവും ആചാരമര്യാദകളും സംഘപരിവാറിനും പ്രഫുൽ പട്ടേലിനും ഉൾക്കൊള്ളാനാവുന്നില്ല. കേന്ദ്രഭരണാധികാരത്തിന്റെ ഹുങ്കിൽ, അതെല്ലാം ചവിട്ടിക്കുഴയ്ക്കാനാണ് ഇറങ്ങിപ്പുറപ്പെട്ടിരിക്കുന്നത്.\nപ്രതികാരവെറിയോടെയാണ് അഡ്മിനിസ്ട്രേറ്ററുടെ അഴിഞ്ഞാട്ടം. ഈ ജനത പ്രഫുൽ പട്ടേലിനോട് എന്തു ചെറ്റാണ് ചെയ്തത്? അവരുടെ ജീവിതോപാധികളും തൊഴിലുപകരണങ്ങളും തല്ലിത്തകർത്തതിന് എന്ത് ന്യായീകരണമുണ്ട്?\nകടപ്പുറത്ത് ഇതിനായി ഉണ്ടാക്കിയിരുന്ന ഷെഡ്ഡുകളെല്ലാം തീരദേശ നിയമലംഘമെന്നു മുദ്രകുത്തിയാണ് നീക്കം ചെയ്തത്.\nദ്വീപ് നിവാസികൾ കൂടുതൽ ആശ്രയിക്കുന്നത് ഏറ്റവും അടുത്തു കിടക്കുന്ന ബേപ്പൂർ തുറമുഖത്തെയാണ്.\nഭാഷാപരവും സാംസ്കാരികമായ അടുപ്പവും കേരളക്കരയോടാണ്. പക്ഷെ പുതിയ ഉത്തരവു പ്രകാരം ഇനിമേൽ ബോട്ടുകളും പായ്ക്കപ്പലുകളുമെല്ലാം മംഗലാപുരത്തേയ്ക്കാണത്രേ പോകേണ്ടത്.\nlakshadweep Dr Thomas Isaac\nചാമ്പ്യൻസ് ലീഗ് യോഗ്യത നേടിയത് ഭാഗ്യം കൊണ്ട്: ടൂഹൽ\nകോവിഡ് 19: പ്രത്യേക ആനുകൂല്യങ്ങള് പ്രഖ്യാപിച്ച് ജിയോ\nഓലപ്പാമ്പു കാണിച്ചാൽ ആരു പേടിക്കുമെന്നാണ് കോലീബി-മൗദൂദി മഴവിൽ സഖ്യം കരുതുന്നത്: തോമസ് ഐസക്\nNov 7, 2021, 11:26 am IST\nOct 31, 2021, 12:27 pm IST